'Ttap' aldizkariak irabazi du Rikardo Arregi Kazetaritza Sariko komunikazio ataleko saria - Debagoiena - Goiena.eus\nMaialen Regueiro 2019-11-28 20:27\nEusko Jaurlaritzak eta Andoaingo Udalak antolatutako Rikardo Arregi Kazetaritza Sariak aurten lehen aldiz bi kategoria izan ditu. Nobedadea izan den Komunikazio saria banatu dute, eta hori Ttap aldizkari digital multimediarendako izan da, 2019an sendotze bidean emandako pausoengatik. 31. edizioaren komunikazio sariaren ataleko oinarrietan jasota dagoena aldizkariari beren-beregi egokitutako hitzak direla aipatu dute epaimahaiko kideek: "Euskarazko komunikazioa molde eta formatu berrituetara egokitu eta euskarazko komunikazioaren mesedetan haien aukeraz baliatzeko urrats berritzailea direnek edo izan litezkeenek". Eta honako merezimenduak nabarmendu dituzte: Euskarazko lehen aldizkari digital multimedia izatea, askotarikoak biltzen dituena, formatu multimedian eta digitalera egokitzeko bidean euskarazko kazetaritzari esparru eta aukera berriak irekitzen dizkion proiektua, elkarlanari zukua ateratzen diona eta aro digitaleko esparru ugari uztartzen dituena. "Proiektu anbiziodun" horrek 2019an sendotzeko emandako pauso erabakigarriak hartu ditu kontuan epaimahaiak.\nTtap aldizkariaren zuzendari den Monika Belastegi bergararrak jaso du saria eta oso pozik azaldu da halakorik espero ez zutelako.\nFinalistak honako hauek izan dira:\nKorrika, 2019. urteko Korrikaren komunikazio kanpainagatik.\n2019. urtean, AEK-Korrikak lau haizetara hedatutako komunikazio-kanpaina da epaimahaiak saritzeko modukotzat jo dituen hautagaietako bat. Inoizkorik eta arrakastatsuena izan da aurtengo komunikazio-kanpaina: musika-spotak egundoko oihartzuna izan du, sare-sozialek gori-gori jardun dute euskararen aldeko maratoiaren inguruan, eta hedabide tradizionaletan Korrikaren presentzia nabarmena izan da. Epaimahaiak honako ezaugarri hauek ikusi ditu komunikazio-kanpainan: inpaktu handiko jarduera komunikatiboak, kalitatezko edukiak, urrats berritzaileak formatuetan eta mezuetan, eredugarritasuna gizarte-sektore desberdinetako norbanakoak eta erakundeak erakartzeko unean, eta parte-hartze zabala eragin izana ekintza jakin baten inguruan. Arrakastaren lekuko har liteke Youtuben eskegitako bideoak ia milioi bat sarrera lortu izana.\nCodeSyntax, Egunean behin jokoagatik.\nEuskaratik eta euskaraz sortutako 50.000 galdera ditu egun datu-basean tribial estiloko joko honek. Haren helburua da euskara sustatzea eta euskal kultura ezagutaraztea. Aplikazioak onarpen aktibo handia izan du, eta 25.000 lagunen langa gainditzea lortu du. Euskarazko ekimen batek egunerokoan horrelako arrakasta lortzea ez da batere ohikoa. Komunikazio-esparrua aldatzera datorren tresna nagusiari (Internet eramangarria duen eskuko ordenagailu-telefonoari) modu irudimentsu eta arrakastatsuan heltzen dion proposamena da. Mugikorrarentzat egina izatean, edozein lekutatik parte har daiteke, gehienez egunean behin eta denbora mugatuan. Joko-jolasaren bitartez euskarazko erabiltzaileen komunitatea eraikitzeko tresna berria dugu CodeSyntaxek merkaturatu duen APP hau. Taldean jokatzeko aukera ematen du eta ehun talde baino gehiago dabiltza elkarrekin jokoan egunero. Hala, dagoeneko komunitate bat bildu da jokoaren inguruan, #eguneanbehin traolarekin sare sozialetan isla duena.\nOier Aranzabal, Zuzeun egindako Barruan gaude podcastagatik.\nMundu mailan podcastek izugarrizko arrakasta eta dagoeneko urte asko badituzte ere, euskaraz ez dira asko eta, nahiz eta lehenak duela urte batzuk hasi ziren, azkenaldian indarra hartzen joan dira. Epaimahaiak erabaki du saridungaien artean Oier Aranzabalen “Barruan gaude” podcasta jasotzea. Elkarrizketa podcasta da, eta badu zerbait berezi egiten duena, badu originaltasun puntua: elkarrizketagilea pertsonaiaren etxean sartzearekin elkarrizketatuaren etxean sartzen da entzulea ere. Honela, elkarrizketatua bere “txokoan” ezagutzeko aukera ematen du, elkarrizketatu eta elkarrizketatzailearen arteko harreman berezia sortuz, solasean jardunez, istorio berriak kontatuz, umoreaz baliatuz eta montajea soinu-baliabidez aberastuz.\nBestetik, Kazetaritza saria izan da, aurreko urteetan legez, eta hori izan da Kanaldude telebistarendako. Epaimahaiak Hurbiletik saioko 2019ko uda arteko atal guztiak nabarmendu ditu: Baxenafarroako mendialdeko bailara bateko bizi-taupadatik jaiota, dinamismo handiko internet bidezko telebista da egun Kanaldude telebista, Euskal Herriko errealitate askoren irudi-unibertsoa hamaika bazterretara zabaltzen dituena. Eskualde horretako berpizte ekonomikoarekin eta kulturalarekin ere konprometitutako hedabidea da Kanaldude. Telebista-atariaren saio interesgarri eta kalitatezko batzuen artean, Hurbiletik programak taupada horietara hurbiltzen gaitu bereziki, aldi bakoitzean molde batez egindako erreportajeen bidez, beti ere tokikoa eta naziokoa den emaitza lortuz; 2019ko uda arteko ataletan bada hainbat erreportaje eredugarri, egunerokotasun handia duten gaiei buruzkoak horietako batzuk. Pantxika Maitia kazetaria igo da oholtzara saria jasotzera.\nHarekin batera izan dira finalista honako hauek:\nAna Galarraga, Elhuyar aldizkariko Iraultza txikien lekukoak atalarengatik.\nZientziaren dibulgazioa protagonisten bitartez, eta elkarrizketako generoa ondo erabiliz irakurleari gerturatzea da aipatutako atalean Ana Galarragak egiten duen lan azpimarragarria. Zientzia bezain gai sakon, konplexu eta askotarikoa pertsonen bitartez humanizatu eta hurbileko egiten du autoreak, estilo erraz eta erakargarrian. Bi galderez osatutako elkarrizketen bidez (beti berberak), zientziako hamaika arlotara hurbiltzen du irakurlea. Aldi berean, zeregin bikoitza betetzen du: gurean, zientzialariak zertan ari diren dibulgatzeko zeregina eta etorkizunean zientziak zein aurkikuntza egin dezakeen ezagutarazteko zeregina.\nMiel Anjel Elustondo, Berriako Zozoen elean elkarrizketa sortagatik.\n2019ko abuztuaren 4tik irailaren 1erako tartean Berrian argitaraturiko bost elkarrizketako sorta honek duen kazetaritza-kalitatea, eta Miel Anjel Elustondok, bere ibilbide luzean bezala, elkarrizketa hauetan solaskideari entzuteko eta giza-istorioak islatzeko erakusten duen gaitasun handia azpimarratu nahi ditu epaimahaiak. Nabarmendu nahi du, halaber, ekarrizketaren generoa maisuki probestuz, zeresana duen adineko hainbat pertsonaren bitartez, garai eta historiaren zati batzuk egungo irakurleari patxadaz ekarri izana. Elkarrizketagileak elkarrizketatuen xalotasuna eta bizitakoaren sakontasuna bikain uztartzen ditu modu irakurterrazean, elkarrizketa-kazetaritzari eta erreportajeari ekarpen ederra eginez.\nJon Artano, EITBn, 2019. urtean Ameriketatik egindako kronika eta elkarrizketengatik.\nEITBrako, telebista zein irratirako, Ameriketatik Jon Artanok egindako kronika eta elkarrizketen naturaltasuna azpimarratu nahi du epaimahaiak. Euskarri bietara ondo egokituz, kazetaritzaren oinarriak zorrotz betez, eta aldi berean hizkera freskoa erabiliz egindako lana da berea. Amerikak eta amerikarrak Euskal Herrira hurbildu dituen kazetaria da. Konflikto gunera bidalitako berriemailearen zailtasun informatiboak gainditzen ahalegindutako kazetaria dugu, dikzio indartsukoa, euskara egoki erabiltzen duena. Haren kronikek eta elkarrizketek gaia bizitzeko aukera ematen dute, bai eta gaiaren alderdi humanoaz jabetzekoa ere. Artanoren 2019ko kronika eta ekarrizketek osatzen duten kazetaritza-lana eredugarria da, konprometitua, sakona eta protagonistetara hurbiltzen dena.\nOhorezko Aipamena ere izan da. Iñaki Elorza Txapas-en ahotsa oso ezaguna izan da Euskadi Irratiko entzuleen artean. Izan ere, Elorzak urte asko eman ditu euskarazko irratigintzan eta ibilbide oparo hori aitortu nahi izan du epaimahaiak sariarekin: "Kirol-erretransmisioetan jokoaren deskripzioa maisuki egiteko abileziaz jantzia da, entzuleek ondotxo dakitenez. Bestelako ospakizunen berri ematerakoan ere, entzulea irratiari lotuta edukitzen asmatu du: horren adibide bat Sanferminetako kontakizunak dira. Ohorezko aipamen hau, beraz, urte luzetako traiektoria baten errekonozimendua eta protagonistarenganako omenaldia da".\nRikardo Arregi sariak iruditan\nMaialen Regueiro 2019 aza 29 Debagoiena\nRikardo Arregi sariek eman zutena iruditan.\nMonika Belastegi: "Euskaraz falta zen 'Ttap' moduko produktu bat"\nMirari Altube Arrese 2019 aza 29 Debagoiena\nTtap aldizkariko zuzendari Monika Belastegi bergararra oso pozik agertu da Rikardo Arregi Kazetaritza Saria irabazi izanarekin. Euskarazko komunika...\nZer da 'Ttap'?\nItziar Larrañaga Sarasola 2019 aza 29 Debagoiena\nDoako aldizkari multimedia da Ttap, eskuko telefono zein tabletan ikusteko pentsatua. Elkarrizketak dira aldizkariaren zutabe nagusia eta bideo, au...\n54. Durangoko Azoka protagonista 'Ttap' aldizkariaren azken zenbakian\nTtap aldizkari sarituak aurten bigarrenez zenbaki berezi bat argitaratu du Durangoko Azoka dela eta. Dagoeneko deskargagarri dago 55. zenbakia apli...


Bostgarren urtez, jardunaldiak hasi zirenetik, Centros Digitales Eskola Digitalak antolatzen duen Euskal Eskola Publikoko V Jardunaldietan egongo da.\nPlazer handia da guretzat zuekin bi egun handi hauek pasatzea; eskola publikoetako zuzendariekin, txostengileekin eta enpresa guztiekin. Guztiek egiten duzue posible urtero EskolaDigitalak sortutako ekitaldi honekin gero eta konpromisu handiagoa hartzea.\nAurtengo txostenean aurkeztuko dugun gaia hurrengoa da: “Digitalizazio-proiektuen alde onak eta txarrak. Argia ikusten da tunelaren amaieran”. Ikasgeletan ematen diren metodologia-aldaketa eta berrikuntza prozesuek dakartzaten zailtasunak ezagutzen ditugulako aukeratu dugu izenburu hau. Hala ere, badakigu esfortzuarekin aldaketa hori posible egin dezakegula. Hori transmititu nahi dugu prozesu honetan laguntzen ari garen ikastetxe publikoekin batera.\n9:00-18:00h : Hezkuntza-irtenbideen stand-a, Ipad gailueekin eta HP fabrikatzailearen eskutik azken belaunaldiko Chromebook-ak (Google) eta Notebook-ak (Microsoft) egongo dira.\nSoftware eta tresna espezifikoak euskal ikastetxe publikoen sarearentzat, hala nola IMTLazarus, Smile & Learn eta asko gehiago.\n10:00-10:30h : "IIMT Lazarus euskal eskola publikoan" tailer praktikoa..\nIrtenbidea mugikortasun-gailuen kudeaketa eta babeserako ikastetxearen hezkuntzan, irakasleentzako eta familientzako.\nHizlaria/k: Asier Jiménez, gailu hedatzearen arduraduna Centros Digitales-en\n13:00-13:30h : "Smile&Learn sakontasunean" tailer praktikoa..\nErraminta digital eta interaktiboak, euskaraz, baloreetan oinarritutako ikaskuntzarako, eduki kurrikularretarako eta adimen anitzetarako, Haur Hezkuntzatik Lehen Hezkuntzako 6. mailara arte.\nHizlaria/k: Ane Monzón, hezkuntz aholkularia Centros Digitales-en\n14:00-14:30h : "Ikaskuntza Diseinu Unibertsala" tailer praktikoa\nModu praktikoan Hezkuntza Premia Bereziei buruzko profesionalak aurkeztea, Ikaskuntza Diseinu Unibertsala modu eraginkorrean aplikatuz eta, horretarako, hezkuntzaren mundurako eskuragai ditugun teknologiez lagunduz.\nHizlaria/k: Juan Antonio Tejero, hezkuntz aholkularia Centros Digitales-en\n16:00-16:30h : "Haur Hezkuntzarako gailuekin jolasten ikasten dugu" tailer praktikoa.\nMugikortasun-teknologia Haur Hezkuntzako ikasgela bateko egunerokotasunean sartzea\n10:15-10:45h : "Zertaz ari gara eskolan berrikuntzari buruz ari garenean?" tailer praktikoa.\nTailer praktiko honek digitalizazio proiektuetan metodologiaren garrantzia frogatu nahi du.\nHizlaria/k: Javier G. de Vicuña, hezkuntz aholkularia Centros Digitales-en\n11:00-11:45h : Osoko aurkezpena "“DIGITALIZAZIO-PROIEKTUEN ALDE ONAK ETA TXARRAK. ARGIA IKUSTEN DA TUNELAREN AMAIERAN"\nLa Bi zatitan banatuta dago txostena. Lehenengoa mahai-inguru bat izango da, euskal eskola publikoko hiru ikastetxeekin. Horiek digitalizazio proiektuak dituzte euren ikasgeletan, eta hiru aspektu nabarmentzen dituzte: familien rola, laguntza integrala ematen duen zerbitzu baten garrantzia eta hezkuntza-esparruak berriro diseinatzea.\nBigarren zatian bi irtenbide berritzaile aurkeztuko dira ikasgeletako digitalizazio proiektuentzat. Euskal Eskola Publikoko proiektu espezifikoak dira: SMILE & LEARN eta IMTLAZARUS.\nSMILE & LEARN: erraminta digital eta interaktiboak baloreetan oinarritutako ikaskuntzarako, eduki kurrikularretarako eta adimen anitzetarako, Haur Hezkuntzatik Lehen Hezkuntzako 3. mailara arte.\nIMTLAZARUS: behin betiko irtenbidea mugikortasun gailuetako kudeaketa eta bebesarako.\nHizlaria/k: Jon Palomero, IES SAN ADRIAN BHI-ko zuzendariordea, Juan Carlos Pascual, IES KURTZEBARRI BHI-ko zuzendaria eta Arrate Ugalde, OROKIETA ESKOLA-ko zuzendaria. Koodinatzen dute: Ane Monzón eta Imanol González, hezkuntz aholkulariak Centros Digitales-en\n11:45-12:15h : "Google Suite eta Microsoft Office 365 Hezkuntza-rekin sortutako unitate didaktiko berritzaileen aurkezpena" tailer praktikoa.\nIrakaslearentzako eta ikasleentzako Ikaskuntza Pertsonalaren Ingurunearen sorkuntza eta unitate didaktikoen diseinua.\nHizlaria/k: Isidro Vidal, hezkuntz aholkularia Centros Digitales\n16:00-16:30h : "Escape Room: ikasgelaren dinamizaziorako gailua" tailer praktikoa.\nTailer praktikoa, motibazioa bultzatzen duen eta talde-lana sustatzen duen gamifikazio-gailu batekin.\nHizlaria/k: Susana Navarro eta Javier G. Vicuña, hezkuntz aholkulariak Centros Digitales-en\nHitzaldian izena eman\nTailerrera izen ematea


Lorategiari nortasuna emateko burdin hesiak | Consumer\nLorategiari nortasuna emateko burdin hesiak\nBurdin hesiek lorategiko dekorazioari estiloa ematen diote, espazioak banatzeaz eta etxea babesteaz gain\nIrudia: Guadalupe Cervilla\nBurdin hesiek bi funtzio betetzen dituzte: lorategiko eremuak mugatzea eta etxe barruari segurtasuna eta pribatutasuna ematea. Horretarako, burdina forjatuzko burdin hesi klasikoetatik hasi eta zementuzko panel modernoetaraino erabiltzen dira. Haren ezaugarrien araberakoa da, gainera, berdegune horretako dekorazio-estiloaren zati handi bat. Artikulu honek zehazten ditu lorategia mugatzen duten burdin hesien ezaugarriak, zein materialetan eraikitzen diren eta lursail berean espazioak banatzeko zer erabilera dituzten. Gainera, benetako horma naturalak diren heskaien baliagarritasunari dagokio.\nLorategia mugatzen duten burdin hesiak\nLorategiaren inguruan jarritako burdin hesiak etxearen mugak mugatzeko eta sarrera-atea ez diren tokietatik sartzea eragozteko erabiltzen dira. Diseinurik tradizionalena barra bertikalez osatuta dago, eta ezin dira eskalatu. Askotan, goiko aldean puntan amaitzen dira, jauzi egin dezaketenak etsiarazteko.\nBurdin forjatuzko burdinesiak dira, altuera handikoak, eta, oro har, etxe handi eta zaharretan ikusten dira.\nAskotan, oinarrizko eskema horri apaingarriak gehitzen zaizkio, hala nola erdian edo muturretik gertu barra bakoitzari lotzen zaizkion pieza txikiak, marrazki simetrikoak osatzen dituzten kurbak, etab. Xehetasun horiek benetako dekorazio-pieza bihurtzen dituzte burdin hesiak, lorategiari nortasuna ematen diotenak eta espazio horrek originaltasuna irabazteko elementu bihurtzen dutenak.\nBurdin forjatuz eginda daude burdin hesi tradizionalak, eta altuera handikoak dira (2 metrokoak ere izan daitezke). Etxe handi eta zaharrenetako lorategiak dira nagusi.\nGaur egun, pieza horiek gutxi erabiltzen dira, oso garestiak direlako, eta metal merkeagoekin egindako beste batzuekin ordezkatzen dira. Itxura modernoagoa du, baina pinturaren akabera berezi batek errementeria zaharraren itxura berregin dezake.\nLorategiko burdin hesien materialak\nProfil karratuko hagaxkekin egindako metalezko burdin sareak dira erresistentziagatik eta iraunkortasunagatik gehien erabiltzen direnak. Diseinu asko onartzen dituzte, lorategi bakoitzaren estilora egokitzen direnak, eta maiz margotu daitezke kolorea eta itxura orokorra berritzeko.\nLandareak babesteko, bidezidorrak markatzeko edo maskotak ibiltzen diren eremuak berriz gordetzeko ere erabiltzen dira burdin hesiak.\nAskotan zurezko hesiak ere erabiltzen dira, metalezko burdin hesiak baino zurrunagoa eta atseginagoa den ukitu apaingarria ematen dutenak. Erabiltzen den zurak kanpoko baldintzak jasateko babes-tratamendua behar du eta, nolanahi ere, metalak baino gutxiago irauten du. Abantaila bat ematen duen soinu-isolamendua da, burdinazko burdin hesien kasuan ez dagoena.\nErresistentzia handiko beste material ekonomiko bat zementua da. Horrekin, lorategiaren perimetroan instalatzen diren plakak egiten dira. Itxura aldetik, panel horiek estilo moderno edo garaikideko lorategiekin bakarrik konbinatzen dira. Uniformetasuna kendu eta multzoari kemena emateko, zementuz egindako luminariak eta harginak jartzea gomendatzen da, eta plaken artean 10 zentimetroko zirrikituak uztea, argi naturala isuri ahal izateko.\nLorategian espazioak banatzeko burdin hesiak\nHesiak, lorategiaren eta etxearen kanpoaldea inguratzeko ez ezik, barnealdean ere jartzen dira, espazio desberdinak mugatzeko. Alde horretatik, altuera txikiko hesi batzuen bidez, zainketa bereziak behar dituzten landareak babesten dira, bidexkak markatzen dira edo maskoten igarobideak babesten dira.\nLorategiaren zati bat baratze txiki bat landatzeko erabiltzen bada, hesiek balio dute animaliek (halakorik bada) landareak ez kaltetzeko eta gorozkiekin ez kutsatzeko ere. Kasu horietan, hesi gisa alanbre arruntak edo arantzadunak ere erabil daitezke. Itxura landatarrena du, eta babesten duen baratzea ez da desentatzen. Baina kontuan hartu behar da alanbreen arteko distantziak animaliei pasatzen ez uztea.\nHeskaiak, lorategirako murru naturalak\nZuhaixka eta zuhaitz txiki ugari daude, eta horiekin heskai biziak sor daitezke. Haren adar eta hosto iraunkorrak hain hertsiki hazten dira, eta horrek aukera ematen du lorategian benetako hesi naturalak ezartzeko. Heskaiak egiteko, urrats errazak egin behar dira: zuhaixka landatu, hazi bitartean inausi, nahi den altuerara iritsi arte forma emateko, eta gero lorezaintzan aritu. Pazientzia behar da, noski.\nBeste barietate natural bat, lorategiko barne-espazioak ixteko eta pertsona eta maskotentzako bidexkak sortzeko eraginkorra, txilardi-korapiloak dira. Material erraz honekin, estilo askotako apaingarri egokiak ematen zaizkio lorategiari, bai landatarrak bai modernoak.\nburdin hesi burdin sareak Heskaiak Jardín-eu mugatu muros-eu segurtasun


Berriak - Shenzhen aire konpainietako solairu anitzeko eraikinetako altzairuzko hezurra instalatzen ari da\nProduktuen eta proiektuen kasuak\nAltzairuzko Gortina Horma\nAltzairuzko Egituraren Osagaiak\nKualifikazioa eta Ohorea\nShenzhen aire konpainietako hainbat solairuko eraikinaren altzairuzko hezurra instalatzen ari da\nAltzairuzko egiturazko altzairuzko hezurra (7. zenbakia) Shenzhen Airlines-eko egoitza nagusian-Guangdong Honghua Construction Co., Ltd edo Honghua-n, produkzioaz eta instalazioaz arduratzen da. Eskerrik asko Shenzhen Airlines eta Hunan Constructioni berriro.\nSolairu bakarreko eraikina beheko solairu batez osatutako eraikina da. Informazio gehiago lortzeko, ikus solairu bakarreko eraikinaren definizioa. Solairu anitzeko eraikina eraikitzen ari da solairu anitzekoa, eta normalean zirkulazio bertikala dauka arrapala, eskailera eta igogailuen moduan.\nSolairu anitzeko etxebizitza eraikitzearen onurarik handienetako bat da bizitzeko espazioa ia bikoiztu egiten dela, nahiz eta hirukoiztu (solairu kopuruaren arabera) lursail berean eraikitako solairu bakarreko etxebizitza batekin alderatuta. Gainera, gorantz eraikitzeko erabakiarekin, lorategiko espazioa ahalik eta gehien aprobetxatu ahal izango duzu, etxebizitza zabalagoa eraiki beharrik izan gabe bizitzeko espazio dezente lortzeko.\nSolairu anitzeko etxebizitzek bizitzeko espazioa hobeto banatzen dute. Batean, kasu gehienetan bereizketa dago lo egiteko guneen eta beste egongune batzuen artean logela gehienak goian egon ohi diren bitartean sukaldea, jangela eta egongela bezalako eremuak beheko solairuan geratzen diren bitartean. Hori dela eta, lotan zaudenean traba gutxiago izango dituzu. Era berean, solairu anitzeko etxebizitzek aukera gehiago eskaintzen dituzte maiz diseinuari eta diseinuari dagokionez.\nHuanan Parke Industriala, Liaobu Herria, Dongguan Hiria, Guangdong Probintzia, Txina 523405


txoku – Turrune!\nZER DA ZUTZAKO TXOKU? (3) Irati Markesen bixipena\nGaurkun Irati Markesen bixipenak entzungo douz txokun ingurun. Bideun argi esaten dau Iratik txokun pasa dotxuzen momentuk… Umetazko oroitzapenak, gazte antolakundin militantzixin hasieri, atxiloketak, herriko presun etxeratzik, asteburutako bokadilluk, batzarrak, sentimenduk…\nBaine batez be bertan einddako harremanakin gelditzen da Irati. Belaunaldi ezberdinetako jente eta kidikin eindako harremanak nabarmentzen dotxuz.\nEzker Abertzali, Geure jentitxoku\nZER DA ZUTZAKO TXOKU? (2) Pili Larrañagan bixipena\n2020/05/13 2020/05/13 turrune\nAtzo Juaniton bixipena entzun gendun txokun ingurun eta gaur, Pili Larrañagan mezu entzungo dou. Pili be juaniton modun ixe etxin baino denpora gexa txokun pasataku dou. Txokuko tabernan biharrin eondaku eta Ezker Abertzalintzako gune soziala ixan dan tokixatxik izerdi asko botatako emakume borrokalarixe! Eskerrik Asko Pili!\nEntzun beran bixipena:\nZER DA ZUTZAKO TXOKU? (1) Juanito Barrenetxean bixipena\n2020/05/12 2020/05/12 turrune\nAzkan egunetan, txokun inguruko bixipenak jasoten ibili gaz bideo bidez… Kanputik beatute igual emon ez arren Ezker Abertzalintzako herramintxa guztiz beharrezku de TXOKU. Batzarrak, jaxetako plazagaineko sukaldaritzi, pankarteuk, ospakizunak… eta beste gauza askotako espazixu de. Urte luzitako bihar eta herritxar asko ta askoren esfortzuaz lortutaku!\nBertolt brecht en olerkixak diñon modun, “…badaz egunero burrukatzen dabenak, eta horretxek diz ezinbestekuk!” Horretako bat da Juanito! Hamen txokun ingurun bota daben bixipena:\nTURRUNEKO ARTXIBU Elegir mes septiembre 2021 (18) agosto 2021 (16) julio 2021 (28) junio 2021 (22) mayo 2021 (34) abril 2021 (29) marzo 2021 (35) febrero 2021 (30) enero 2021 (24) diciembre 2020 (34) noviembre 2020 (40) octubre 2020 (35) septiembre 2020 (29) agosto 2020 (21) julio 2020 (33) junio 2020 (43) mayo 2020 (50) abril 2020 (55) marzo 2020 (57) febrero 2020 (44) enero 2020 (38) diciembre 2019 (38) noviembre 2019 (45) octubre 2019 (49) septiembre 2019 (38) agosto 2019 (31) julio 2019 (24) junio 2019 (46) mayo 2019 (53) abril 2019 (44) marzo 2019 (51) febrero 2019 (45) enero 2019 (48) diciembre 2018 (46) noviembre 2018 (44) octubre 2018 (39) septiembre 2018 (32) agosto 2018 (34) julio 2018 (36) junio 2018 (41) mayo 2018 (51) abril 2018 (54) marzo 2018 (62) febrero 2018 (41) enero 2018 (50) diciembre 2017 (57) noviembre 2017 (60) octubre 2017 (49) septiembre 2017 (41) agosto 2017 (40) julio 2017 (32) junio 2017 (56) mayo 2017 (62) abril 2017 (44) marzo 2017 (47) febrero 2017 (36) enero 2017 (38) diciembre 2016 (51) noviembre 2016 (49) octubre 2016 (37) septiembre 2016 (52) agosto 2016 (38) julio 2016 (31) junio 2016 (56) mayo 2016 (47) abril 2016 (51) marzo 2016 (51) febrero 2016 (65) enero 2016 (59) diciembre 2015 (70) noviembre 2015 (43) octubre 2015 (29) septiembre 2015 (49) agosto 2015 (55) julio 2015 (49) junio 2015 (70) mayo 2015 (68) abril 2015 (69) marzo 2015 (90) febrero 2015 (64) enero 2015 (57) diciembre 2014 (83) noviembre 2014 (70) octubre 2014 (66) septiembre 2014 (70) agosto 2014 (66) julio 2014 (51) junio 2014 (76) mayo 2014 (87) abril 2014 (72) marzo 2014 (75) febrero 2014 (62) enero 2014 (68) diciembre 2013 (92) noviembre 2013 (84) octubre 2013 (90) septiembre 2013 (61) agosto 2013 (43) julio 2013 (48) junio 2013 (64) mayo 2013 (61) abril 2013 (61) marzo 2013 (62) febrero 2013 (57) enero 2013 (53) diciembre 2012 (60) noviembre 2012 (56) octubre 2012 (68) septiembre 2012 (53) agosto 2012 (47) julio 2012 (57) junio 2012 (61) mayo 2012 (55) abril 2012 (55) marzo 2012 (53) febrero 2012 (47) enero 2012 (42) diciembre 2011 (51) noviembre 2011 (59) octubre 2011 (52) septiembre 2011 (53) agosto 2011 (33) julio 2011 (43) junio 2011 (42) mayo 2011 (51) abril 2011 (34) marzo 2011 (41) febrero 2011 (44) enero 2011 (35) diciembre 2010 (42) noviembre 2010 (33) octubre 2010 (21) septiembre 2010 (20) agosto 2010 (2) julio 2010 (9) junio 2010 (8)\n2.808.578 bider ikusi gaituzte


«Nahikari politikoaren falta» salatu du Euskara Geroan irakasle taldeak | Gizartea | Berria\n«Nahikari politikoaren falta» salatu du Euskara Geroan irakasle taldeak\nEuskarazko irakaskuntzaren garapena trabatzea leporatu diote Frantziako Hezkuntza Ministerioari. Hizkuntza politika «hitzarturik eta eraginkorrik ez izatea» eta «brikolajean» aritzea gaitzetsi dute\nHaurrak, Donibane Lohizuneko eskola elebidunaren aitzinean. GUILLAUME FAUVEAU Tamaina handiagoan ikusi\nEuskararen eta euskarazko irakaskuntzaren egoeraz kezka agertu du Euskara Geroan elkarteak. Ipar Euskal Herriko bigarren mailako ikastetxe publikoetan eta pribatu giristinoetan euskaraz irakasten duten langileek osatzen dute, eta iazko irailetik euskarazko irakaskuntzak duen egoera aztertu dute. Sail elebidunean ikasle kopurua eta euskaraz emanak diren ikasgaiak emendatu badira ere, legez onartua den oren parekotasunetik «urrun» egotea deitoratu dute. Halaber, Frantziako Hezkuntzaren «nahikari politikoaren falta» salatu dute. Akademia ikuskariak euskarazko irakaskuntzari atxikiak izan behar ziren bi irakasle postu ezeztatu berri ditu, eta biharko EEP Euskararen Erakunde Publikoko biltzar nagusian landuko dute gaia. Euskarazko irakasle postuak «kartsuki» defendatzeko eskatu diete hautetsiei.\nOren parekotasunean oinarritzen da sail elebiduna Ipar Euskal Herrian; euskaraz eta frantsesez, ordu kopuru bera izan behar dute ikasleek. Lehen mailako eskoletan kausitzen dute, baina kolegio eta lizeoetan, ez. Bigarren mailako irakasleen hitzetan, bi kolegio baizik ez dira hurbiltzen oren parekotasunera, eta, gainerakoetan, gero eta «tentsio» handiagoa nabari dute hizkuntzak ez diren ikasgaiak euskaraz egiteko, ikastetxeen ordu kopuru orokorretik diruztatuak baitira. Era berean, euskara ikasi nahi duten irakasleei EEPk proposatzen dizkien prestakuntzak mugatzea leporatu diote akademia ikuskariari.\nFuntsean, hizkuntza politika «hitzarturik eta eraginkorrik ez izatea» da arazoa, Euskara Geroan elkartearen iritziz. Euskarazko irakaskuntzaren garapena «brikolatua» eta ikastetxeen araberakoa dela deitoratu dute: «Sail elebidunaren funtzionamendua argitzeko eta balorizatzeko hizkuntza politika koordinaturik ez da existitzen oraindik».\nAzkenik, lizeoen erreformak sail elebiduna «desegituratu» duela erran dute. Ondorioa: ikasleen abandonatze tasa emendatu da. «Gure indarrak segitzen ditugu ikasleek euskarazko kalitatezko irakaspena ukan dezaten, baina ez dugu hiztun osoen formatzen lortuko baldintzak ez badira betetzen». Oren parekotasuna, lizeoetako sail elebidunen zinezko aitortza eta euskara hautazko ikasgai gisa balioztatzea eskatu dute.\nAzken berria agiria idazten ari zirela jakin dute Euskara Geroan elkarteko irakasleek: heldu den ikasturtean euskaraz irakasteko atxikiak ziren bi postu ezeztatu ditu akademia ikuskariak, bi kolegiotan, bietan administrazio kontseiluak baiezkoa emana bazuen ere. «Ez da erabaki arina. Ikasleen euskara mailak erakusten du euskara erabiltzeko espazio gehiago behar dutela beren maila sendotzeko».\nAkademia ikuskariaren gainetik, errektoreak du azken hitza. Horregatik, bihar iraganen den EEPko biltzar nagusian postu horiek «kartsuki» defendatzera deitu dituzte hautetsiak. «Emanen zaizkien aitzakia administratiboen gainetik, haien determinazioan sinetsi nahi dugu». Eskaera bera egin du Euskal Konfederazioak ere: «EEPko hautetsiak deitzen ditu premiazko gai horretaz jabetzera».


Txikipedia:Sumendi - Wikipedia, entziklopedia askea.\n1Nolakoak izan daitezke sumendien erupzioak?\n2Sumendiek kalteak bakarrik eragiten dituzte?\nErakutsi/ezkutatu Sumendiek kalteak bakarrik eragiten dituzte? azpiatal\n2.1Sumendien eragin onuragarriak\n2.2Sumendien eragin kaltegarriak\n1 Nolakoak izan daitezke sumendien erupzioak?\n2 Sumendiek kalteak bakarrik eragiten dituzte?\n2.1 Sumendien eragin onuragarriak\n2.2 Sumendien eragin kaltegarriak\nSistema bolkanikoaren osagaiak.\nSumendiak mendi-itxurako egiturak dira, tontorrean zulo bat dutenak. Tontorreko zulo horri krater edo sumendiaren ahoa ere deitzen zaio.\nSumendiek, barruan, magma izaten dute (harriak, urtuta), eta, sumendia pizten denean (erupzioan sartzen denean), laba bero-beroa irteten da kraterretik, baita gasak eta errautsa ere. Fenomeno hauen multzoari eta, sumendien jarduerari, "bolkanismoa" deitzen zaio.\nSumendiak piztuta daudenean, aktibo daudela esaten da; itzalita daudenean, berriz, inaktibo edo lo daudela esaten da. Azkenik, badira sumendi batzuk iraungita daudenak, hau da, antzinatik inolako aktibitaterik izan ez dutenak eta etorkizunean ere izango ez dutenak.\nSumendiek, oro har, urteak eta urteak ematen dituzte itzalita. Baina, batzuetan, bat-batean pizten dira, eta ez dago jakiterik zenbat denbora emango duten piztuta: ordu batzuetako kontua izaten da batzuetan; urteetakoa, besteetan.\nMilaka sumendi daude munduan, 5.000 inguru, lehorrean eta itsaspean. Baina, beti, leku jakin batzuetan egon ohi dira: lurrazala osatzen duten plaka tektonikoen ertzetan; plaken mugimenduak eta haien arteko talkak izaten dira sumendien erupzioak eta lurrikarak eragiten dituztenak.\nGure inguruan, Europan, oso ezagunak dira Vesuvio eta Etna sumendiak. Biak Italian daude, lehena lo eta bigarrena tarteka aktibo.\nNolakoak izan daitezke sumendien erupzioak?[aldatu | aldatu iturburu kodea]\nEtna sumendiaren erupzioa 2013an.\nMunduko sumendien erupzioak ez dira berdinak izaten; eta horren arabera bereizten dira sumendi motak ere. Desberdintasun horiek eragiten dituzten arrazoiak asko dira: magmarekin batera gasik badagoen ala ez; sumendiak nolako forma duen; laba lodiagoa edo likidoagoa den; magmaren tenperatura, etab.\nOro har, hiru bolkanismo edo erupzio mota bereizten dira:\nErupzio efusiboak: Dentsitate gutxiko laba isurtzen du, 1200°C inguruko tenperaturarekin. Gas gehiegirik ez da pilatzen. Horri esker, laba leherketarik gabe atera daiteke, edo indar gutxiz eta pixkanaka.\nErupzio leherkorrak: Erupzio oso indartsuak izaten dira, leherketak bezalakoak. Laba lodia eta tenperatura gutxiagokoa (500°C ingurukoa) izanda, solidifikatu eta irtenbidea trabatzen delako gertatzen dira. Gasak pilatu egiten dira. Eta leherketak gertatzen direnean, material solido (piroklasto) ugari jaurtitzen ditu, batzuetan oso urrutira.\nItsaspeko erupzioak: Lehorreko sumendien aldean, oso modu desberdinean gertatzen dira. Itsaspeko sumendietatik ateratzen den laba oso azkar hozten eta solidifikatzen da. Laba hori itsasoaren azaleraino iristen bada, uharteak sortzen dira; izan ere, uharte askok sumendiek sortutakoak dira, Kanaria uharteak, adibidez. Zientzialarien arabera, itsaspean 20.000 sumendi inguru daude.\nLurretik kanpo ere badaude sumendiak\nBai, hala da. Adibidez, Marten asko daude; haien artean, eguzki-sistema osoan dagoen sumendirik handiena: 22-23 kilometroko altuera du! Olympus Mons izena eman zaio.\nSumendiek kalteak bakarrik eragiten dituzte?[aldatu | aldatu iturburu kodea]\nEgia da sumendiek hainbat kalte eragin ditzaketela; batez ere gizakiak haietatik hurbil herri edo hiri bat eraiki badu. Baina sumendiek badute eragin onik ere. Ikus ditzagun pixka bat batzuk eta besteak:\nSumendien eragin onuragarriak[aldatu | aldatu iturburu kodea]\nLurzoru emankorrak: sumendietatik ateratako errautsek mantenugai edo nutriente ugari dituzte, eta haiei esker, inguruko lurrak oso emankorrak izaten dira. Oso ondo dakite hori Italiako Napoli hiriaren inguruan: hango Vesuvio sumendiaren inguruko lurrak oso emankorrak dira fruitu-arbola eta mahastientzat.\nLur berria: lur berria sortzen dute itsasoaren ondoan dauden sumendiek. Uharte asko sumendiek sortutakoak dira. Gainera, munduko hainbat lekutan, lur zati berriak eransten zaizkie lehenagoko uharteei sumendietatik ateratako labaren bidez. Hawaiin, Kanarietan eta beste leku askotan gertatu izan da hori.\nEraikuntzarako materialak: sumendietatik ateratako mineral eta harri mota asko erabiltzen dira eraikuntzan.\nUr beroa: Islandian eta Zeelanda Berrian, adibidez, sumendien inguruan sortzen diren ur beroak turismorako edota argindarra lortzeko erabiltzen dituzte.\nTurismoa: sumendi batzuek turista eta mendizale asko erakartzen dituzte. Italiako Vesubio edo Etna sumendiak dira horren adibide.\nSumendien eragin kaltegarriak[aldatu | aldatu iturburu kodea]\nHildakoak: sumendien erupzioetan jende asko hil da historian zehar, bai eta oraindik gaur egun ere; baina gehienetan gizakion erruz. Erupzioak eragindako gasengatik, lurrikarengatik edo tsunamiengatik gertatzen dira hildakoak eta zaurituak. Historia modernoko erupziorik hilgarriena Krakatoa sumendiak 1883an izandakoa da: garaiko agintariek egindako kalkuluen arabera, 36.000 biztanle inguru hil zituen, baina seguru aski askoz gehiago izan ziren.\nXVIII. mendean Islandiako Laki sumendiaren erupzioak klima aldaketa ekarri zuen. Erupzioaren ondorio zuzenek baino jende gehiago hil zuen bizpahiru urtez iraun zuen klima aldaketa horrek.\nHistoriako sumendirik kaltegarriena\nHistoria idatzizko erregistroa duen garaia da. Laki Islandia hegoaldean dagoen sumendia da. Sumendi honen azken erupzioa 1783 eta 1784. urteen artean izan zen.\nErupzioaren eraginez Islandiako biztanleriaren laurden bat hil zen, eta mundu osoan eragindako klima aldaketek eta errautsek bi milioi pertsonatik gora hil zituela kalkulatu da. Batzuen ustez, agian sei milioi pertsona inguru hil ziren.\nSuntsipena: erupzioen eraginez, askotan lurrikarak edo tsunamiak gertatzen dira, eta horrelakoetan eraiki asko kaltetzen dira. Aspaldiko garaietan, I. mendearen bukaeran, Vesubio sumendiak Herkulano eta Ponpeiako biztanle asko hiltzeaz gainera, bi hiri haiek lurpean utzi zituen erabat estalita.\nIngurumen kalteak: sumendien inguruetako izaki bizidun guztiek jasaten dituzte kalteak sumendien eraginez; baina baita urrutiko lekuetan ere. Izan ere, sumendiek atmosferara jaurtitako ke eta gasen ondorioz, urrutirako iristen den euri azidoa gerta daiteke; eta, batzuetan, atmosferara jaurtitako kutsaduraren ondorioz, eguzki-izpiak ez dira ondo iristen lurraren azalera, eta aldaketak gerta daitezke leku askotako kliman, tenperaturak jaisten direlako.\nOrriaren azken aldaketa: 14 urtarrila 2022, 13:26.


Irekia Eusko Jaurlaritza - Gobierno Vasco :: El Departamento de Interior alertará de la llegada de Carabelas portuguesas a la costa vasca a través de SOS Deiak\nEl Departamento de Interior alertará de la…\n<img src="https://www.irekia.euskadi.eus/uploads/cover_photos/11857/original/arg-2.jpg" style="max-width:100%" alt="Herrizaingo Sailak karabela portugaldarren etorreraz ohartaraziko du euskal kostaldean, SOS Deiak zentroaren bitartez" />\nHerrizaingo Sailak karabela portugaldarren etorreraz ohartaraziko du euskal kostaldean, SOS Deiak zentroaren bitartez Iturria: Irekia\nJarraipenerako eta abisuak emateko prebentzio-sistema berritzaile bat jarri du abian\nEusko Jaurlaritzako Herrizaingo Sailak prebentzio-sistema berria abiarazi du karabela portugaldarra deritzon marmokaren jarraipena egiteko eta abisuak emateko. Sistema horren bitartez, SOS Deiak - Larrialdiak Koordinatzeko Zentroak hidrozoo arriskutsu horien balizko etorrerari buruzko informazioa emango die Gipuzkoako eta Bizkaiko foru aldundiei eta kostaldeko udalei; izan ere, euren garroetako kapsuletan daukaten substantzia erresumingarriarekin marmoka horiek min handia egin diezaiekete pertsonei.\nEusko Jaurlaritzak proposaturiko sisteman arrantzaleen kofradiek ere parte hartuko dute, baita nautikan aritzen diren kirolzaleek eta gainerakoek ere. Horiek guztiak, inguruan karabela portugaldarren bat ikusiz gero, euren ontzietatik SOS Deiak zentroarekin harremanetan jarriko dira, zuzenean edo Itsasoko Salbamenduko irrati-maiztasunaren bitartez.\nDatuok Azti Tecnalia Ozeanografia Fundazioari bidaliko zaizkio eta berak, Euskalmet - Euskal Meteorologia Agentziaren laguntzaz, marmoken benetako ibilbidea zehaztuko du, kokapen-mapa batean islatuko diren hainbat eredu eta kalkulu erabilita. Mapa hori 24 orduan behin eguneratuko da.\nAzti Tecnaliak bere ereduaren bidez adierazten badu karabela portugaldarrak gure kostalderantz datozela, SOS Deiak zentroak horren berri emango die Bizkaiko eta Gipuzkoako aldundiei eta ukitutako udalei, egokitzat jotzen dituzten prebentzio neurriak har ditzaten.\nBegiztatzeen protokoloaren barruan, karabela portugaldarren ibilbidea iragartzeko tresnak erabiliko dira, gure kostaldeetako itsas korronteei buruzko ezagutzan eta haizeen pronostikoan oinarrituta. Aurretik hidrokarburoen jarraipena egiteko erabili izan diren ereduen antzekoak dira oraingo hauek; moldatu eta kalibratu egin dira Physalia marmoken (karabelen) nondik norakoa zaintzeko. Organismo horiek flotagailu bat daukate (pneumatoforoa), eta flotatzeko ez ezik, haize-oihal moduan ere erabiltzen dute. Horrela distantzia handiak egin ditzakete nahiko denbora laburrean.\nEkimen hau gauzatzeko, Herrizaingo Sailak 200 informazio-kartel egin ditu, plastifikatuak, eta banatu ditu dagoeneko hondartzetan eta kirol portuetan, karabela portugaldarrari buruzko informazio zehatza emateko; gainera 5.000 fitxa egin ditu arrantzaleentzat eta, oro har, itsasoan ibiltzen direnentzat. Hidrozoo arriskutsu horren datuez gainera, gure uretako marmoka mota ohikoenen irudiak eta deskripzioak ere badaude fitxetan.\nRaúl Fernández de Arroiabe Herrizaingoko sailburuordearen hitzetan, "Europan ez da orain arte honelako ekimenik izan. Sistema berritzailea da benetan; automatikoki iragartzen du organismo horien ibilbidea, begiztatzen diren unetik hasita nagusi izango diren haizeen eta korronteen arabera".\nFernández de Arroiaberen iritziz, "ekimen hau abian jarrita, hobetu egingo ditugu prebentzio lanak eta marmoken bilketa, uda sasoian gure hondartzetara joaten diren bainulariei inolako kalterik egin baino lehen".\nKarabela portugaldarren jarraipenerako eta abisuak emateko prebentzio-sistema berrian, Azti Tecnalia, Euskalmet eta Itsasoko Salbamenduaz gainera, elkarlanean arituko dira Gipuzkoako eta Bizkaiko aldundiak, EKP (Euskadiko Kirol Portuak), Osasun Publikoa, DYA, boluntarioen elkarteak eta Gurutze Gorria.\nEuskadik gaur egun hamaika arrantzale-kofradia ditu, 130 bat arrantza-ontzi eta 4.000tik gora kirol ontzi.\nMarmoka Project (Marmoka Proiektua)\nEkimen horrekin batera, Eusko Jaurlaritzako Herrizaingo Sailak Azti Tecnaliarekin lankidetzan jardungo du Marmoka Project (Marmoka Proiektua) izeneko azterlan zientifikoan. Kantauri itsasoan marmoken presentzia eta nondik norakoak ikertu nahi dira lan horretan, arrantzale, kirolzale eta itsasoan ibiltzen diren gainerakoek emango duten informazioa erabilita.\nHorretarako banatu zaizkien fitxetan, gure uretako marmoka mota ohikoenen irudiak eta deskripzioak ikusi ahalko dituzte.\nAzti Tecnalia Ozeanografia Fundazioko merkatu zuzendari Adolfo Uriartek azaldu duenez, "programa honek badu kostaldean mota guztietako marmokak begiztatu eta erregistratzeko sistema, eta horrela ikertu ahalko dugu zer eginkizun betetzen duten organismo horiek ekosistema pelagikoan, eta hasiko gara datu fidagarriak eskuratzen haien presentziari buruz eta haien agerpena eta, batzuetan, ugaritasuna ahalbidetzen dituzten zenbait baldintza ozeano-klimatikoek duten eraginari buruz".\narg-2.jpg 70 KB (jpg)\nkartela_cartel.pdf 200 KB (application/pdf)\nFitxa.pdf 400 KB (application/pdf)\nFicha.pdf 400 KB (application/pdf)


Europako Batzordeak BEZaren tasa murriztuen aplikazioa mugatzea proposatu du | Consumer\nEuropako Batzordeak BEZaren tasa murriztuen aplikazioa mugatzea proposatu du\nHerrialdeen arteko desberdintasunak markatzen dituzten tasak indargabetzearen eta zerga-oinarria handitzearen aldeko apustua\nErkidegoko Gobernuak uste du Europar Batasuneko (EB) estatu kideek mugatu egin beharko luketela produktu eta zerbitzu batzuei aplikatzen zaizkien BEZaren tasa murriztuen erabilera. Bere ustez, herrialde bakoitzak mota txiki horiek modu desberdinean aplikatzeak oztopatu egiten du Europako barne-merkatuaren funtzionamendu egokia. Horregatik, hura kentzearen eta zerga honen oinarria handitzearen aldeko apustua egin du, diru-bilketaren bultzatzaile eta Europako zerga-finkapenaren bultzatzaile den aldetik, egungo zorraren krisiaren testuinguruan. “Zerga-oinarriak zabaldu eta tasa murriztuen erabilera mugatzeak diru-sarrera berriak ekar diezazkieke estatu kideei, tasak handitu beharrik gabe”, dio Gobernuak.\nEuropako Batzordeak (EB) egin duen proposamenak osasunarentzat eta ingurumenarentzat kaltegarritzat jotzen diren produktuetarako tasa murriztuak kentzea ere proposatzen du. Gainera, antzeko produktu eta zerbitzuei BEZ mota bera aplikatzea iradokitzen du, aurkezten diren euskarri teknologikoa edozein dela ere, eta mugaz gaindiko transakzioetan leihatila bakarreko sistema orokortzearen alde eta BEZaren aitorpenak EB osorako estandarizatzearen alde egiten du.\nErkidegoko egungo erregulazioaren arabera, BEZaren tasa murriztua produktu eta zerbitzuen zerrenda itxi bati aplikatzeko ahalmena dute estatu kideek; besteak beste, elikagai, sendagai, liburu, egunkari, garraio-zerbitzu edo kultura-ikuskizunetarako sarrera batzuei. Tasa ez da inoiz %5 baino txikiagoa izango, eta %8ra iristen da Espainian. Hala ere, hainbat salbuespen daude tasa hori aplikatzeko, besteak beste, tasa supermurriztuak izatea (%4koa Espainian).\nEBk uste du salbuespen horiek guztiak sistemarentzat konplikazio bat direla, eta ez direla tresna erabilgarria zerga bidezko birbanaketarako, ez baitu galarazten sarrera gutxiago dituzten herritarrak horren eraginpean egotea. Erakundeak dio bere 40 urteko antzinatasuna oztopo bat dela eraginkorra izan dadin; izan ere, hori aplikatzea zaila da enpresentzat, zama administratibo handia da estatuetako organoentzat eta zerga hori oso zaurgarria da iruzur fiskalaren aurrean.\nErkidegoko gobernuak azaldu duenez, BEZaren tasa murriztuak estatu kide bakoitzean nola aplikatzen diren aztertuko du 2012an. Ebaluazio xehe horren ondoren, BEZaren eraginkortasuna handitzeko eta Europan hasitako kontsolidazio fiskaleko prozesuari egiten dion ekarpena handitzeko beharrezkotzat jotzen dituen aldaketak proposatuko dituela dio.\nbrusela impuesto-eu IVA-eu motak murriztuak


Balantze positiboa Elias Querejeta Zine Eskolarentzat\nElias Querejeta Zine Eskolak (EQZE) UPV/EHUko master tituluen aitortza lortu du, 100 profesional baino gehiagok parte hartu dute eta “HIPOTESI (s) 1” argitaratu du, bere lehen argitalpen tematikoa. Lehen ikasturte honetan, Zine Eskolak graduondoko hiru programatan (artxiboa, komisarioa eta sorkuntza) hedatu du bere proiektu pedagogikoa. Irailaren 19an hasi zen ikastetxearen historiako lehen urte akademikoan lau […]\nElias Querejeta Zine Eskolak (EQZE) UPV/EHUko master tituluen aitortza lortu du, 100 profesional baino gehiagok parte hartu dute eta “HIPOTESI (s) 1” argitaratu du, bere lehen argitalpen tematikoa. Lehen ikasturte honetan, Zine Eskolak graduondoko hiru programatan (artxiboa, komisarioa eta sorkuntza) hedatu du bere proiektu pedagogikoa. Irailaren 19an hasi zen ikastetxearen historiako lehen urte akademikoan lau proiektu berri jarri dira martxan Ikerketa Sailaren bitartez, eta hiru ikerketa ekintzatan parte hartu du.\nEskolako irakasleei dagokienez, gutxi gorabehera ehun bat profesionalek bisitatu dute eskola 2018-2019 ikasturtean. Zinemaren arloko profesionalak nabarmentzen dira, eta Donostiako Zinemaldiak antolatutako Kritika eta Analisi Bileren Mintegira gonbidatuak.\nHarkaitz Millan Kultura eta Kirol diputatuak adierazi duenez, urtebete eskasean eskola “ikus-entzunezko talentuaren benetako fabrika gisa agertu da”. “Talentu gaztea erakartzea eta trebatzea da gure ikus-entzunezko ekosistema indartzeko oinarria, eta Gipuzkoa eta Donostia zinemaren munduan proiektatzea”.\n2018-2019 ikasturtean jasotako memorian, 5 alderdi azpimarragarri nabarmentzen dira; horien artean, azpimarratzekoak dira ikasleen proiekzioa eta Euskal Herriko Unibertsitate Publikoarekin egindako lankidetza-akordioak eta -hitzarmenak, bai eta publikoari irekitako eskola bat dela ere, non iaz soilik hogeita hamar film baino gehiago proiektatu ziren.


Kontaktatu / Izena eman\nPasa den larunbatean, martxoaren 24an, Laudio Top Zinema egitasmoa jarri zen martxan Hezkuntza, gazteria eta Emakumea Arloaren ekimenaz eta Gizarte Ongizate, Lankidetza eta Osasun Arloaren eta Euskara Arloaren laguntzaz.Programa hau 13 urtetik gorako gazteentzat izango da eta asmoa da larunbatero 17:30ean film on bat ematea lanbide heziketa Udal Ikastetxeko zinetokian. Film gehienak gazteleraz izango diren arren, ahal den neurrian euskaraz izango dira eta, noski, azken hauek blogean iragarriko ditugu!Martxoaren 31n: nömadak tx Sarrera: euro 1.\nzure iritzia: 2007/03/15\nHori ustekabea izan genuena! Hilketa bat zela eta, hara non agertu zitzaizkigun CSI Zaratamokoak, hiltzailea aurkitu nahian! Erruduna aurkitu behar zutela esaten zuten eta ez zirela joango egia osoa jakin arte. Guk ez genuen ezer ulertzen: hilketa bat herrian eta gu enteratu gabe!! Han egon ginen zintzo-zintzo aulkitik mugitu gabe, galdera eta froga pila egiten zituzten bitartean: non egon zinen atzo gauean? Norekin? Lekukorik al duzu? Zoratzekoa zen!!Gauzak ez zeuden batere argi, are gutxiago biktima pertsona bat ez zela azaldu zigutenean. Nor edo zer ote zen? Eskerrak CSIkoak oso profesionalak ziren eta dena argitu ziguten: biktima hizkuntza bat zen, euskara bera. Denon artean hiltzen ari ginen gure hizkuntza.Horregatik, erabaki bat hartu genuen: guk ez genuen hilketa horren errudun izan nahi, ez genuen gure hizkuntza hiltzen utziko eta handik aurrera euskaraz bizitzeko konpromisoa hartu genuen. 0\nzure iritzia: 2007/03/09\nSagardotegi batera joatea baino modu hoberik ezagutzen al duzue Berbalagun berriak ezagutzeko? Ba... horixe egin genuen! Markinako "Axpe" sagardotegira joan ginen, bapo afaldu eta poteoan ibili ginen gero Markinan bertan. Hona hemen ateratako argazki batzuk: 0\nzure iritzia: Newer Posts\nAiaraldeko berbalagun egitasmoa euskeraren erabilera bultzatu eta indartu nahi duen egitasmoa da. Euskaldunak eta euskara ikasten ari direnak harremanetan jarriz, euskara praktikatzeko eta bizitzeko aukera ematen du programa honek.Partaideak, berbalagunak, astero hitz egiteko biltzen dira berbataldeetan. Horretaz gain, ekintza osagarriak antolatzen ditugu eta astero-astero buletinaren bidez Aiaraldean sortzen den euskarazko eskaintzaren berri ematen dugu.


Peña II.ak ezin izan du bigarren puntua eskuratu - Tolosaldea - Tolosaldeko ataria\nPeña II.ak ezin izan du bigarren puntua eskuratu\nTolosaldeko Ataria 2021-01-07 20:56\nJon Ander Albisurekin bikotea osatuz, 22 eta 19 galdu zuen, atzo Eibarren, Olaizola II.aren eta Rezustaren aurka, Binakako Txapelketako bigarren jardunaldiko lehen partidan. Tolosarra eta ataundarra baino hobeak izan ziren goizuetarra eta bergararra.\nLehen jardunaldian Urrutikoetxea eta Imazi 22 eta 8 irabazi ondoren, sailkapeneko lehen postua berreskuratzeko asmoz kantxaratu ziren, atzo, Eibarko Astelena pilotalekuan, Peña II.a eta Albisu. Aukera ederra zuten aurrean, baina ez nolanahiko aurkariak. Txapelketa irabazteko faboritoa den bikoteetako baten aurka aritu behar zuten: Olaizola II-Rezusta.\nBi zati izan zituen partidak: lehenengoan, aurretik izan ziren garaileak, eta alde politekin, gainera. Handiena seikoa izan zuten: 10-4, 14-8 eta 17-11. Rezusta ondo ari zen, eta Olaizola trebe zebilen tantoak bukatzen. Urdinek pixka bat gerturatzea lortu zuten hiru tantora, baina ematen zuen partidak gorrien kolorea zuela. Hala ere, 17-11koaren ondotik buelta etorri zen: zazpi tanto elkarren segidan eginez, 17-18 aurreratu ziren Peña eta Albisu. 18-19 ere egon ziren, baina hor bukatu zitzaien aldeko haizea. Azkeneko tantoak gorrientzat izan ziren.\nEstatistikei dagokienez, Olaizolak hamar tanto egin zituen denera, eta hiru galdu; Peñak, berriz, hamabi egin eta zazpi galdu zituen. Atzelarietan, Rezustak hiru galdu zituen, eta Albisuk bost (tanto bat egin zuen ataundarrak).\nUrte berri egunarekin batera hasi zen Binakako Txapelketa. Altuna III.ak eta Jakak, buruz buruko eta lau eta erdiko txapelketetako azken bi txapeldunak, elkarren aurka jokatu zuten, Eibarren, lehen jardunaldiko hastapeneko partidan. Errebantxaren errebantxa izan zitekeen amezketarraren eta lizartzarraren arteko derbia, baina Mariezkurrenak atzeko koadroetan egindako lan bikainari esker, azken finalean bezala, Altunarentzat izan zen garaipena: 22 eta 11.\nHilaren 2an, berriz, Lizarran jokatu zuten Artolak eta Aragurenek, Olaizola II.a-Rezusta bikotearen aurka. Alegiarra eta usurbildarra ondo aritu ziren neurketako lehen zatian, baina minutuek aurrera egin ahala, askoz gehiago izan ziren aurkariak. Amaieran, 22 eta 12 galdu zuten Artolak eta Arangurenek.\nOlaizola II.a-Rezusta: 2 puntu (+13)\nElezkano II.a-Zabaleta: puntu 1 (+19)\nPeña II.a-Albisu: puntu 1 (+11)\nAltuna III.a-Mariezkurrena: puntu 1 (+11)\nArtola-Aranguren: 0 puntu (-10)\nJaka-Martija: 0 puntu (-11)\nUrrutikoetxea-Imaz: 0 puntu (-14)\nEzkurdia-Ladis Galarza: 0 puntu (-19)\nLidertza eskuratzeko aukera\nBigarren jardunaldiko bigarren partida etzi jokatuko dute Ezkurdiak eta Ladis Galartzak, Altuna III.aren eta Mariezkurrenaren aurka, Bergaran, 17:30ean hasiko den jaialdian. Igandean, Bilbon, Urrutikoetxeak eta Imazek, Artola eta Aranguren izango dituzte aurkari, 17:00etan hasiko den partidaren atzetik. Azkenik, astelehenean izango da laugarren eta azken partida, Zallan, 22:30ean, Jaka-Martija eta Elezkano II.a-Zabaleta bikoteen artekoa.\nEskualdeko pilotarien artean, Altuna da lidertza eskuratzeko aukerak dituen bakarra. Artola eta Jaka, berriz, gerora izugarri eskertuko luketen lehen puntua eskuratzen saiatuko dira, pilotari guztiek aitortzen dutenez, ezinbestekoa baita txapelketari garaipenekin ekitea.\nErasunek bai, Elizegik ez\nLehen Mailako Txapelketarekin batera, urte berri egunean hasi zen Promozio Mailakoa ere. Lehen jardunaldiko estreinako partidan jokatu zuen Iker Elizegi asteasuarrak. Partida hura izan zen bere debuta txapelketa batean, duela hilabete batzuk jokatu baitzuen lehen partida profesional gisa. Txapelketako lehen partidan, baina, ezin izan zuen garaipena eskuratu. Asier Arteagarekin bikotea osatuz, 22 eta 17 galdu zuten Larrazabal eta Eskirozen aurka.\nBestalde, lehen jardunaldiko azken partidan, Covid-19an positibo eman berri duen Uriondoren lekua hartu zuen Jon Erasunek. Ezin hobeto aritu zen ordezko moduan atzelari zizurkildarra, eta Iraitz Zubizarretarekin batera, 22 eta 12 irabazi zieten Alberdiri eta Salaverriri.\nSalaberria-O. Etxeberria: puntu 1 (+14)\nZubizarreta III.a-Uriondo: puntu 1 (+10)\nZabala-Erostarbe: puntu 1 (+6)\nLarrazabal-Eskiroz: puntu 1 (+5)\nElordi-Garmendia: puntu 1 (+3)\nArteaga II.a-Elizegi: 0 puntu (-5)\nAlberdi-Salaverri II.a: 0 puntu (-10)\nEgiguren V.a-Ruiz: 0 puntu (-23)\nAtzo hasi zen Promozio Txapelketako bigarren jardunaldia. Elordik eta Garmendiak 22 eta 13 irabazi zieten Egiguren V.ari eta Ruizi. Oraingoan ere, Uriondo ordezkatuko du Erasunek. Larunbatean jokatuko du Bergaran, Zubizarreta III.arekin bikotea osatuz, Larrazabal-Eskiroz bikotearen aurka. Jaialdiko hirugarren partida izango da. Astelehenean, berriz, Arteaga-Elizegi bikoteak Alberdi-Salaverri II.a bikotearen aurka jokatuko du, Zailan, Lehen Mailako Txapelketako partidaren ondoren.\nkirola Alegia Amezketa Asteasu Lizartza Tolosa Zizurkil


Familiak gero eta baikorragoak dira ekonomiaren gainean, Laboral Kutxak dioenez - Debagoiena - Goiena.eus\nFamiliak gero eta baikorragoak dira ekonomiaren gainean, Laboral Kutxak dioenez\nLeire Kortabarria 2015-03-19 08:00\nLaboral Kutxaren azterketa baten arabera, euskal familiak hasiak dira ekonomiaren susperraldiaz fidatzen, eta pertzepzio hobea dute ekonomiaz: 2015 hasieran -19 zen indizea, eta orain, -9 da. Laboral Kutxaren Kontsumitzailearen Konfiantza Indizeak emandako datua da.\nAurrezki-gaitasunari buruzko datua hobetu egin da apur bat, baina hori ere negatiboa (–11) da oraindik.\nEtxebizitza erosteko aukera, %2k bakarrik\nHonako irakurketa egiten du Laboral Kutxak:\n"Euskal familietan nolabaiteko susperraldia nabaritu da prezioen hazkunde-erritmoan, urtebete osoan beheranzko inflazioa espero izan dutelako. Gainera, haien ustetan, oraindik ere ez da une egokia etxerako ondasunak eta zerbitzuak erosteko. Hala ere, gastu horren gaineko aurreikuspenek okerrera egiteari utzi diotenez, goraka has daitezke".\nHori bai, etxebizitza-eskaria ahula izan da eta oraindik ere bada (familien %2k baino ez dute erosteko aukera aztertzen) eta sendotasun eskasa du autoa erosteko asmoarekin alderatuta, %5ekoa baita (%3,4koa segurua eta %1,3koa probablea).\nPosizio hobea indartzeko beharra\nLaburbilduz, jarduera ekonomikoaren eta enpleguaren bizitasun handiagoarekin bat etorriz, 2015eko lehen hiruhilekoak hobekuntza ekarri du euskal familien aurreikuspenetarako. Hala ere, posizio hobe hori indartzeko, "aurrezteko gaitasunaren eta kontsumo- eta inbertsio-asmoaren —etxebizitza, autoa…— susperraldiak argiagoa izan behar" duela ohartarazten du Laboral Kutxak.


Heroiak | País Vasco | EL PAÍS\nBertuteen artean, bat baldin bada gehienen artean onartua, goraipatua eta famatua, hori adorea da, ez beti ausarta den adorea, ez beti ere adoretsua den ausardia. Adore hutsa da, hutsean azaltzen dena hutsetik, eta hutsa gaindituz dena jotzen duena. Gure artean gutxik, nik dakidala, baloratzen dute koldarkeria eta mespretxatzen adorea. Badira salbuespen salbatzeko eta salbagarriak, beren buruak koldartzat dituztenenak; baina ez da oso ohikoa nork bere burua koldartzat jotzea. Alderantziz esango nuke, asko eta asko dira, irudimenezko balentriak asmatzen dituztenak eta haietan beren buruak nobeletako heroien modukoak ez ezik, guduetako buruzagi burudunen gisakoak ikusten dituztenak. Gero, eguneroko bizimoduan eta arrisku nimiño eta ezdeus baten aurrean ezkutatu egiten dira, gordetzen eta ezeztatzen, nola sagua katuaren aurrean. Gezurretako heroiak, egiazko koldarrak. Ahotik, indarra; eta indarretik itxura. Goian dagoenari muin; behean denari, min eta muzin. Gure errealitatea, jakina.\nNork ez ditu heroiak miresten? Baina adoreak berdin balio du onerako edo txarrerako, berdin zintzo eta gaiztoak direnentzat. Voltairek zioenez "adorea ez da bertute bat, gaizkile eta ongileen ezaugarri bat baizik". Esan nahi zuen banku bat lapurtzeko adorea behar dela; baita lapurreta hori eragozteko ere. Eman dezagun lapur talde bat sartzen dela banketxe batean, arma eta guzti, eta indarrez dirua eskatzen dutela. Eman dezagun banketxeko langileen artean batek aurre egiten diela, berea ez den dirua ez duela emango esanez. Nor da adoretsuagoa? Ez dut uste gure arteko inork esango lukeenik adoretsuagoa lapur taldea denik. Lapurrak armatuak dira; langilea, ez. Lapurrak, gaizkileak dira; haiei aurre egiten dien langilea, ez. Edo ergela, esan lezake norbaitek, baina halako iritziak beste morala eta beste klase bateko joera azaltzen du. Koldarkeria da, koldarkeria egoista, izuak eragina. Baina nor ausartuko da esatera bera izuaren lagun eta laguntzaile denik gurean?\nEman dezagun ETAko batek zinegotzi bat hil duela edo hiltzen duela edo hilko duela. Nor da adoretsuagoa, hiltzailea ala hildakoa? Nik ez dut zalantzarik, adoretsua hildakoa da, eta koldarra hiltzailea. Hiltzaileak arrisku gutxiago hartu duelako hildakoak baino. Baina gure herri honetako toki askotan, adoretsua ez ezik heroia ere, hiltzailea da. Eta halako heroiak defendatzen dituztenak harro dabiltza kalean, eta hildakoen alde ateratzen direnak burumakur eta ezkutuan, batzuk, ihesian besteak. Gure gizarte hau adorez betea al da ala koldarra? Norberak erantzun dezala, berari dagokion neurrian.\nAdoretsu batzuk adorera beren interes pertsonalak bultzatzen ditu, diru nahiak edo aintza gogoak, esaterako. Ekintza bakoitzaren balioa neurtua dute, baloreen burtsan. Jokatzen badute, zerbait ateratzeko da. Horrek ez du esan nahi adoretsuak ez direnik, baina bai berekoiak direla, guztiz aprobetxategiak. Norberak bere buruari dion apeta eta amodioa gaitz guztien iturri da. Kantek esan zuen, oker ez banago. Eta Kant ez da edozein, noski. Egia ere bada bestea maitatzeko nork bere burua maitatu behar duela lehendik, bestearengana iristeko nork bere buruarengandik abiatu behar duen bezala. Norberaren mugak gainditzen dituenean orduan da adorea heroikoa. Adorea morala da, besteen ongia duenean helburu. Bagdadeko kalean bere burua lehertuz, hamaika lagunen bizia eraman duenak adorea du, ez moralik. Baina, jakina, arrazoimena unibertsala den moduan, adorea guztiz partikularra da, ikusezina ia. Eta ia horrek garrantzia du. Argia baita, egiaren balioa ezagutuz, egiak ere asetzen ez duena. Niretzat heroiak, beren buruez arduratu barik, besteen alde jokatzen dutenak dira. Ezer ezkatzeke.


ARARTEKO, 10.Lesbiana, gay, bisexual, transgenero eta transexualak\nArartekoak arlo honetan egiten duen lanak Konstituzioaren 14. artikuluan du oinarria; izan ere, pertsona guztiak berdinak direla dioen printzipioa ezarri du eta bereizkeria debekatu du. Halaber, LGBT pertsonen eskubide berdintasuna aldarrikatzeko duten nazioarteko beste tresna batzuetan ere oinarritzen da. Ezin da inolako bereizkeriarik egin sexu-orientazioa edo genero-identitatea aintzat hartuta, eta euskal botere publikoak behartuta daude pertsona guztien berdintasuna benetakoa eta eraginkorra izatea eragozten duten oztopoak kentzera. Arlo horretan, gure lanaren xedea hauxe da: lesbiana, gay, bisexual eta transexualek herritarren eskubide guztiak osotasunean gauzatzeko duten aukera babestea, berdintasunaren ikuspuntutik eta sexu-orientazioagatik eta genero-identitateagatik inolako bazterkeriarik pairatu gabe. Zentzu horretan, euskal herri-administrazioen artean beharrezkoak diren neurrien eta jardueren garapena sustatu nahi dugu, eskubide horiek berdintasun baldintzetan gauzatu daitezen. Auzi horri lotutako gure jarduketa guztien xedea hiru helburu hauen bitartez laburbiltzen da:\nEuskal herri-administrazioek euren jarduera guztietan berdintasuna erabat errespeta dezaten eta sexu-joeraren eta genero-identitatearen ondoriozko bereizkeriarik egin ez dezaten lortzea, eskubide horien gauzatzea erreala eta eraginkorra izan dadila beharrezkoak diren neurriak abian jarriz.\nEuskal gizartean bazterkeriarik ezan eta aniztasun afektibo-sexualari eta genero-aniztasunari lotutako eskubideen errespetuan oinarritutako kultura zabaltzea.\nHomofobia edo transfobiaren aurka borrokatzea (edozein formatan agertzen bada ere), Euskadin LGBT pertsonen egoeraren gaineko ezagutza eta sentsibilizazioa zabalduz.\nGai horrekin zerikusia daukaten kexak izapidetzeaz gain, hainbat jarduera egin ditugu euskal administrazioek talde horren eskubideak erabat integratzeari dagokionez hobeto funtziona dezaten bultzatu eta sustatzeko.\n1.Araudi- eta gizarte-testuingurua\nTalde horri eragiten dion esparru juridikoa aldatu egin da azken urteetan, pertsona horien eskubide zibilak erabat parekatzeko asmoz, bai sexu bereko pertsonak ezkontzeko aukerari dagokionez, bai transexualen edo transgeneroen genero-identitatea sentitzen duten sexura legez egokitzeko ahalmenari dagokionez. Hala, lehen-lehenik, izatezko bikoteak arautzen dituen maiatzaren 7ko 2/2003 Legea egin zen Euskal Autonomia Erkidegoan; ondoren, ezkontzeko eskubidearen arloan Kode Zibila aldarazteko uztailaren 1eko 13/2005 Legearen bitartez Kode Zibila aldatu zen eta, azkenik, martxoaren 15eko 3/2007 Legea, pertsonen sexuari buruzko erregistro-aipamenaren zuzenketa arautzen duena, etorri zen; beraz, arau-multzo hori da LGBTen taldearentzako eskubideen eredu berria ezartzeko lege-oinarria. Orain dela gutxi, Konstituzio Auzitegiaren Osoko Bilkuraren 2012ko azaroaren 6ko 198/2012 Epaiak behin betiko ziurtatu du uztailaren 1eko 13/2005 Legea. Horren bidez, Kode Zibila aldatu zen ezkontzeko eskubidearen eremuan; izan ere, sexu bereko pertsonen arteko ezkontzaren legezko araudia konstituzionaltzat jo zen. Horrela, Espainiako zuzenbidean konstituzioan ezarritako sexu bereko pertsonen arteko ezkontzen erabateko legezkotasuna finkatu zen eta aipatutako legearen aurka egin zenetik mahai gainean jarraitzen zuen eztabaida erabaki zen.\nEuskal Herriaren eremuan genero-identitateari lotutako arrazoiengatik ez baztertzeko eta transexualen eskubideak aitortzeko ekainaren 28ko 14/2012 Legearen garapena oraindik burutzeke dago. Bertan, euskal erakunde publikoek talde horri eman diezaioketen arretari buruzko alderdi garrantzitsuenak jorratu dira.\n2013ko maiatzaren 17ari lotutako (Homofobiaren eta Transfobiaren Aurkako Nazioarteko Eguna) Eusko Legebiltzarraren Adierazpen Instituzionalarenedukia ere azpimarratzekoa da. Bertan, ganbera legegileak LGBT taldeen eskaeren arloan eta eskubideen legezko parekatzeari dagokionez egon diren aurrerapausoak aitortzen badira ere, gogora ekarri da oraindik ere indarkeria egoerak gertatzen direla sexu-joera edo genero-identitatearen ondorioz eta eskolak horren berri dauka. Horregatik, Eusko Jaurlaritzaren Hezkuntza, Hizkuntza Politika eta Kultura Sailari eta hezkuntza komunitateei dei egin die generoaren eta aniztasun sexualaren ikuspegia gaineratu dezaten ikastetxeen plangintza tresnetan. Baita irakasleei eta familiei ere, gai horri lotuta prestakuntza jaso dezaten eta ikasleei eskatu die jarrera kritikoa edukitzeko edozein homofobia edo transfobia motaren aurrean.\nBotere legegilearen eskaera horren harira, Eusko Jaurlaritzako Hezkuntza, Hizkuntza Politika eta Kultura Sailak 2013. urtean hezkuntza-sisteman hezkidetza eta genero-indarkeriaren prebentzioa lantzeko Gida Plana onartu zuen. Plan horren helburua transformazio-prozesua sustatzea da, eskola mistoko eredutik hezkidetzan oinarritutako eskolaren eredurantz aurrera egiteko, sexuaren araberako estereotipoak eta rolak alde batera utzita pertsonen garapen integrala bultzatzeko. Ekimen horren bitartez, gelan ikasleen artean berdintasunezko harremanak erdietsi, edonolako bereizkeria eta genero-indarkeria arbuiatu eta generoarekin lotutako joerarik gabeko orientazio akademiko eta profesionalari bidea eman nahi baitio, generoagatiko alborapenik edo sexu-joeraren ondoriozko bazterkeriarik gabe. Aurrerago aditzera emango dugun moduan, gure ustez, hori lan testuinguru egokia da eskolako esparruan haurren eta nerabeen aniztasun afektibo-sexuala erabat errespetatzeko tresnak ezartze aldera.\n2.Jarduera-planaren esparruko bestelako esku-hartzeak\n2013. urterako egin dugun jarduketa-planaren esparruan, arlo horretan nagusiki zer jarduketa egin ditugun azalduko dugu. Hain zuzen, agerian jarriko dugu zeintzuk izan diren Ararteko erakundearentzat arretagune nagusiak LGBT pertsonen eskubideen defentsaren arloan:\n2.1. Bilerak elkarteekin\nEuskadiko 28 J plataforma osatzen duten LGBT taldeekin egindako bilera, hezkuntzaren alorrean aniztasun afektibo-sexualerako eta genero-identitaterako eskubideei buruzkoa\nPlataforma hori osatzen duten taldeekin bilerak egin ditugu euren eskaera jasotze aldera, hau da, adingabeak barne hartzen dituzten hezkuntza eremuan aniztasun afektibo-sexualerako eskubideen alde lan egiteko beharra. Eskaera hori LGBT harrotasunaren egunean (ekainaren 28an) helarazi nahi izan zieten estatuko defentsa bulego guztiei. Aipatutako plataformak aditzera eman zuen kezkatuta daudela euren ustez eskola-ingurunean sexu-joerari edo genero-identitateari dagokionez bestelako portaera erakusten duten haurrak askotan babesik gabe geratzen direlako. Talde horiei Europa mailako proiektu batean laguntzeko aukera eskaini diegu, zehazki, une honetan Ararteko erakundea horri lotuta lanean ari da eta aipatutako gaiarekin zerikusia dauka. Hezkuntza Sailak helburu hori erdiestea xede duen ildo politikoa gain hartu behar duela ondorioztatu da. Gai horri dagokionez gure esku-hartzea mahai gainean jarri genuen Rainbow Has Europa mailako proiektuaren bitartez. Horrek hezkuntza erakundeak, familiak zein irakasleak tartean sartzeko tresnen multzoa barne hartzen du, betiere, aniztasun afektibo-sexualerako eta genero-aniztasunerako eskubideen aldeko errespetuzko eskola lortze aldera.\n2.2. Bilerak administrazio eta erakundeekin\n2013. urtean zenbait bilera egin ditugu Eusko Jaurlaritzako Familia eta Komunitate Politikaren Zuzendaritzaren eta Ararteko erakundeko titularraren eta zuzendariaren artean, baita Ararteko erakundeko langile teknikoen eta aipatutako zuzendaritzaren artean ere. Urte guztian zehar, bilera horietan Eusko Jaurlaritzaren zein Ararteko erakundearen interesekoak diren gaiak jorratu dira eta, bereziki, honako hauek azpimarratu nahiko genituzke:\nEusko Jaurlaritzaren lankidetzan aritzeko moduak hezkuntzaren eremuan LGBTen eskubideei buruzko Rainbow Has Europa mailako proiektuaren garapenari dagokionez, Ararteko erakundeak zuzentzen duena eta aurrerago aipatuko duguna. Eusko Jaurlaritzako Familia eta Komunitate Politikaren Zuzendaritzak adierazi du laguntzeko presta dagoela eta aipatutako proiektuaren garapenaren alde egingo duela, horretarako, 2014. urtean modu aktiboan parte hartuko du.\nGuraso bakarreko familiei eta sexu bereko bikote eta ezkontideei administrazio oztopo formalak kentzeari eta bi emakumez osatutako bikote batek laguntza bidezko ugalketa-tekniken bitartez seme-alaba bat duenean ama ez-biologikoaren legezko amatasunaren zehaztapenari buruzko Arartekoaren abenduaren 23ko 4/2010 Gomendio Orokorraren jarraipenaren gaineko jarduerei lotutako kontuak.\nGenero-identitateari lotutako arrazoiengatiko bazterkeria deuseztatzeko eta transexualen eskubideak aitortzeko ekainaren 28ko 14/2012 Legearen garapenari buruzko kontuak. Zuzendaritzak jakinarazi digu legearen eduki jakin batzuen garapenari lehentasuna eman dietela, funtsean, osasunaren arloarekin eta genero-unitatearekin zerikusia daukatenak. Horretarako, Osasun Sailarekin eta genero-unitatearekin harremanetan daude, eremu horren gaineko legezko xedapenen garapen hobea koordinatze aldera. Horrez gain, jakinarazi digute Estatuko Administrazio Orokorrak erabaki duela ez duela legearen kontrako errekurtsorik aurkeztuko dokumentazio iragankorraren kontuari lotuta, Erregistro Zibilean genero-identitatea legez aldatzeko prozedura amaitu ez dutenen kasuan, euskal eskumenen eremuan fitxategiak zuzentzeari eta administrazio erregistroei buruzko zuzenketaren gaineko xedapenak modu zorrotzean bete behar badira ere. Estatu mailako fitxategiak eta erregistroak, aldiz, estatuari dagozkio.\nBerdindu LGBTentzako arretarako zerbitzua berriro antolatzeko beharra, bereziki, adingabeentzako arretaren arloan. Modu berean, ildo horretan lanarekin aurrera egiteko beharra mahaigaineratu da, ikastetxeetan eta adingabeak tartean daudenean identitateari eta genero-rolei lotutako egoera eta jokabideen eremuan adingabeei, familiei eta irakasleei laguntzeko protokolo bat egite aldera. Halaber, Ararteko erakundeak jazarpen homofoboaren (edo joera afektibo-sexualetan dagoen aniztasunaren) ondoriozko zehaztasunak jazarpen egoeren aurrean jarduteko protokolo orokorrean gaineratzeko abian jarri zen lana baloratu du.\n2.3. LGBTen eskubideak sustatzeko beste jarduera batzuk\n2.3.1. LGBT adingabeen eskubideen aldeko Europa mailako proiektuetan parte hartzea\nIaz aditzera eman genuen Ararteko erakundeak Europa mailako bi proiektutan parte hartu zuela, hezkuntzaren eremuan aniztasun afektibo-sexualerako eskubideei buruzkoak (Europako Batzordeko Justizia Zuzendaritza Nagusiak sustatu duen “Funtsezko eskubideak eta herritarrak” delako ekintza komunitarioko programaren testuinguruan finantzatuak): Rainbow (2011-2012)1 eta Rainbow Has (2013-2014) proiektuak2, azken proiektu horren burua Ararteko erakundea da. Horri lotuta, Europako 8 herrialdetako 13 erakunde koordinatzen ditu (proiektuaren Europako erreferentzia ofiziala: JUST/2012/FRAC/AG/2652).\n2013. urtean zehar, lehenengo proiektuaren emaitzak zabaldu ahal izan ditugu (2012. urtean amaitu baitzen), aurrerago azalduko dugun moduan, zehazki, III.4.2. atalean, zabalkuntza jarduerak aipatzerakoan.\nModu berean, 2013. urtean Rainbow Has proiektuan xedatutako jardueren zati bat garatu dugu, proiektu hori 2014. urtearen amaieran bukatuko da. Zehatz-mehatz, hainbat herrialdetan egindako azterketak eta eremu-ikerketak bukatu ahal izan ditugu, hezkuntzaren eremuko estereotipo eta jokamolde trans-homofobikoei lotuta dauden mintzaldi, behar eta estrategien inguruan. Une honetan ikerketak hizpide izan dituen herrialdeetako testuinguruen zenbait azterketa esku artean daukagu (Euskadikoak barne), baita eremu-ikerketen emaitzak herrialdeen arabera ere. Azken horietan, metodologia kualitatiboa erabili da, hau da, elkarrizketak eta eztabaida-taldeak familiekin, familiez osatutako elkarteekin eta guraso bakarreko familien zein jazarpen homofobikoa edo transfobikoa pairatu duten seme-alabak dituzten familien kasuen azterketa. Era berean, baterako agiri bat osatu da ikerketak barne hartzen dituen herrialde guztientzat. Emaitzak hemen aurkitu daitezke: (http://goo.gl/1ZkelC). Euskal testuinguruaren kasuan, Euskadin burutu diren azterketaren eta eremu-ikerketaren emaitzen laburpena islatzen duen agiria bereziki interesgarria da.\nOrain arte egin den lanaren ondorio nagusiak desberdinak dira herrialde bakoitzaren berezitasunen arabera baina, oro har, mahai gainean jarri dute “armairutik irteteko” prozesua beti dela zaila. Dena den, ematen du LGBTen eskubideak aitortzen dituzten legeriak dauzkaten herrialdeetan (lotura egonkor edo ezkontzeko eskubidearekin) prozesu hori errazagoa dela. Horrek esan nahi du ikerketaren emaitzek frogatu dutela legezko testuingurua garrantzitsua dela. LGBTekin eta sexualitatearekin zerikusia daukaten gaiek tabu izaten jarraitzen dute familiaren testuinguruan, beraz, ezinbestekoa da eskolak kontu horiek programa zehatzekin jorratzea, dagoeneko herrialde batzuetan abiarazi direnak bezalakoak. Zentzu horretan, jarduera hobeen aukeraketa ari da egiten, proiektuan parte hartu duten herrialde guztietan zabaltzeko asmoz. Ikerketari dagokionez garrantzitsuak diren beste kontu batzuk hauexek dira: erlijioaren eginkizuna, neskatoen arten homosexualitatearen ikusgarritasun txikiagoa edo eremu horretan adopzioaren garrantzia.\n2014. urtean proiektuari lotuta denboraldi berri bat abian jarri zen. Horren helburua mintegiak antolatzea da, kontu horren inguruan kezkatuta dauden hezkuntzako aginpideekin eta gizarte sektoreekin, gai hori jorratuko duen agenda politikoa sortzeko beharraren gainean eztabaidatzeko xedearekin.\nEra berean, irakasleekin, familien elkarteekin edo GEekin prestakuntza eta sentsibilizazio tailerrak antolatuko dira eta dagoeneko existitzen diren elkarte egiturak oinarritzat hartuta Europa mailako sarea osatuko da, eragin-estrategiak ezartzeko helburuarekin, hezkuntza eremuan erantzukizuna daukaten eragileen (politikoak, hezkuntzako langileak, komunikabideak, etab.) kontzientziazioa azpimarratzeko agenda edo ibilbide-orria eratuz; betiere, haurren, nerabeen eta gazteen aniztasun afektibo-sexualerako eskubideen alde lan egiteko.\nProiektu horren garapena gizarte lotura sendoak ezartzean datza, herritarren eskubideen arloan aurrera egiteko xedearekin: elkarteen, erakundeen eta hezkuntzaren inguru formalaren arteko aliantzak, gehiengoaren interesak ordezkatzen dituzten elkarteen (ikasleen familien edo gurasoen elkarteak) eta gutxiengoen eskubideak defendatzen dituzten elkarteen (guraso bakarreko familien elkarteak eta LGBTen eskubideen babeserako elkarteak) arteko aliantzak.\n2013. urtean zehar bi topaketa egin ditugu proiektuko parte hartzaileen artean; lehenengoa otsailaren 21ean eta 22an izan zen Donostian eta bigarrena azaroan, Londresen.\nHainbat forotan, jardunalditan eta zabaltzeko beste jarduera batzuetan parte hartzea\n2013. urtean zehar, LGBTen eskubideekin zerikusia duten jarduerak edo jardunaldiak antolatu dituzten hainbat forotan parte hartu dute bai arartekoak, bai arlo horretako arduradunek.\nGure esku-hartze publikoen artean hiru euskal hiriburuetan antolatu ditugun aurkezpenak azpimarratu nahi ditugu –Bilbon, 2013.01.28an (Burtsa eraikina), Gasteizen, 2013.02.04an (Montehermoso), Donostian, 2013.02.11n (Koldo Mitxelena). Horien helburua Rainbow lehen proiektuaren emaitzak jendaurrean ezagutaraztea, zabaltzea eta azaltzea zen. Proiektuan Ararteko erakundeak eta Europako beste erakunde batzuek parte hartu dute: hezkuntza eremuan homofobia eta transfobiaren aurka lan egiteko tresna pedagogikoak 8 pelikula eta hezkuntza gida bat barne hartzen dituen DVD bat dauka. Tresna hori Euskadi osoko ikastetxe eta elkarteetara bidali dugu urtean zehar eta, jakin dugunaren arabera, hainbat ikastetxetan erabiltzen ari dira eta arrakastatsua ari da izaten.\nModu berean, proiektu horren emaitzak euskal irakasleei aurkeztu genizkien Eusko Jaurlaritzako Hezkuntza, Hizkuntza Politika eta Kultura Sailak antolatu zituen VI. Bizikidetza Jardunaldietan (“Bizikidetza eta sexu- eta genero-aniztasuna” izenekoak), Bilbon egin zirenak 2013ko apirilaren 10ean eta 11n.\nHorrez gain, honako parte hartze hau ere aipatu nahi dugu: Ararteko erakundeak, Haurren eta Nerabeen Bulegoaren bitartez, “Eskola seguruaren aldeko talde egonkorra” delakoan parte hartu zuen kide egonkor gisa. Talde hori osaera mistoa duen (soziala-instituzionala) lan egiteko foroa da, Eusko Jaurlaritzako Familia eta Komunitate Politikaren Zuzendaritzak eta Berdindu zerbitzuak babestu dutena, eskolan haurren eta nerabeen aniztasun afektibo-sexualerako eskubideen errespetua eta sustapena bultzatzeko.\nAmaitzeko, 2013ko maiatzean, Madrilgo Carlos III unibertsitateak antolatu zuen jardunaldi batean izandako parte-hartzea aipatu nahiko genuke. Horren xedea herritarren defentsarako bulegoek herritarren eskubideak sustatzeko dituzten aukeren inguruan eztabaidatzea zen. Jardunaldi horretan Ararteko erakundeak azken urteetan LGBTen eskubideen sustapenean izan duen esperientziari buruzko ikuspegia partekatu genuen, eremu horretan burutu dugun lana eta horrek LGBTen eskubideengan eduki duen eragina azalduz.\neskubideen egoeraren balorazioa\nIa ez dago euskal herri-administrazioei LGBT eskubideak urratu izana leporatzen dien kexarik. Horrek esan nahi du alor horretan berdintasun formala bermatuta dagoela gure sistema publiko ia osoan baina horrek ez du esan nahi gizarteari dagokionez ibilbide luzea geratzen ez denik, aniztasun afektibo-sexuala eta genero-aniztasuna arbuiatzen dituzten jarrerak desagerrarazteko, nahiz eta askotan horiek oso modu leunean eta ezkutuan adierazi.\nAdingabeen aniztasun afektibo-sexualari buruzko eskubideak\nEdonola ere, hori kontuan hartuta, pentsa dezakegu LGBTen eskubideen eremuaren aurrerapena herri-administrazioek sustatu behar dutela, gure adingabeen hezkuntzan bereziki azpimarratuz, hau da, haurtzarotik berdinen errespetua eta aniztasun afektibo-sexualerako eta genero-aniztasunerako eskubideen erabateko gauzatzea lortzera zuzendutako ekintzak sustatuz.\nEgiaztatu ahal izan dugu (Rainbow proiektuaren testuinguruan egindako ikerketen emaitza gisa, 2012. urtean legebiltzarrean aurkeztutako txostenean xehetasun handiagoekin aipatu genituenak) LGBT haurren eta nerabeei dagokienez, hezkuntzaren eremuan gabezia nabarmena dagoela aniztasun afektibo-sexualerako eta genero-aniztasunerako eskubideen erabateko errespetua integratzeko, azaleratzeko eta sustatzeko. Irakasleak prestatzeko eta sentsibilizatzeko plan edo programa nahikorik ez egotea, gai horiek ikasgelan modu sistematikoan eta antolatuan jorratu ez izana, sexu-joera eta genero-identitateari buruzko material zehatza modu antolatuan erabili ez izana edo egun dauden tresna didaktikoetan bizikidetza eredu berriak islatu ez izana horren adibide argiak dira. Halaber, aurreko ekitaldietan jazarpen homofobikoa modu zehatzean jorratzen duten mekanismoen faltaren inguruan egindako gogoetak berresten ditugu, gero eta ikerketa gehiagok erakusten baitute eskolako jazarpenen barruan jazarpen mota hori eta haren ondorio larriak maiz gertatzen direla. Gainera, bereziki kontzientziatuak dauden irakasleek ez dute laguntza nahikoa jasotzen hezkuntza sistemaren eskutik, gai horiek behar bezala jorratu ahal izateko.\nDena den, esan dezakegu arlo horretan aurrerapauso aipagarriak ere eman direla: euskal administrazioak berariazko borondatea mahai gainean jarri du hezkuntza sisteman ikuspegi hori gaineratze aldera eta, orain dela gutxi, 2013an Hezkuntza Sisteman Hezkidetzarako eta Genero Indarkeria Prebenitzeko Plan Estrategikoa onetsi du. Plan hori hezkidetza kontzeptuaren ikuspegi zabaletik jorratu da. Horren bidez, pertsonen erabateko garapena lortu nahi da, jarrera estereotipatuak deuseztatuz eta generoan eta sexu-joeran oinarritutako aurreiritzien ondoriozko bazterkeria ororen kontra borrokatuz. Izan ere, kontuan hartu behar da DBHko ikasleen %23,6k baieztatu duela noizbait ikusi duela ikaskideren batek bazterkeria pairatu duela gay edo lesbiana dela ondorioztatu ondoren.\nAurrerapausoen testuinguru horretan, ezin dugu alde batera utzi Eusko Jaurlaritzako Familia eta Komunitate Politiken Zuzendaritzaren funtsezko zeregina, izan ere, eskolako aniztasun afektibo-sexualaren gaia hezkuntza eragileen agendan gaineratu eta eztabaida sustatu duen organoa da. Eskola Seguruaren aldeko Talde Egonkorraren sorrerak (aipatutako zuzendaritzaren babesa eta Berdindu zerbitzuaren laguntza duena) zuzendaritza horren trebetasun eta borondate irmoa erakusten ditu, hezkuntzaren eremuan haurren eta nerabeen aniztasun afektibo-sexualaren erabateko integrazioa behar bezala jorratzeko aukera ematen duen funtsezko eta epe luzerako lanaren oinarriak ezarri baititu.\nBestalde, Rainbow Has, aniztasun afektibo-sexuala errespetatzen duen hezkuntza lortzeko Europa mailako proiektuaren garapenak (Europako 8 herrialdetako erakundeek parte hartzen dute eta Ararteko erakundeak zuzentzen du) euskal hezkuntza erakundeekin lanean aritzeko aukera eskaintzen digu, betiere, eskola haurrentzat toki segurua dela bermatzen duten tresnak ezartzeko asmoz, euren sexu-joera edo genero-identitatea alde batera utzita, bertan pertsona bezala erabat garatzeko aukera eduki dezaten. Lan horren helburua da hezkuntza erakundeek, familiek eta irakasleek loturak sortu eta baterako estrategiak bideratu ditzaten, ahaleginak bateratuz Euskadin honako hau bermatze aldera:\nGazte-gaztetik errespetuan, berdintasunean eta askatasunean oinarritutako balioak irakastea, aniztasun afektibo-sexualaren aurkako aurreiritziak eta genero-rol zein identitateak zalantzan jartzen dituzten ideiak behin betiko gainditu ahal izateko.\nSexu-joera edo genero-identitate ezberdinak dakartzan bazterkeria edo zailtasunak pairatzen dituzten edo jasan ditzaketen haur, nerabe eta gazteentzako laguntza eta konpainia, erabat gizarteratu daitezen.\nHaurren eta nerabeen segurtasuna eskolaren esparruan euren erabateko garapen pertsonal zoriontsua bermatzeko beharrezkoa den testuinguru gisa, aniztasuna kontuan hartuta.\nBaterako lan horren oinarrien zirriborroa egiten hasi zen 2013. urtean eta datozen urteetan garapenarekin aurrera egin beharko da –horixe da hain zuzen ere aipatutako Rainbow Has Europa mailako proiektuaren inplikazioaren helburuetako bat–. Horretarako, aipatu dugun Eusko Jaurlaritzaren Hezkidetza Plana testuinguru bikaina da.\n• Gay eta lesbianen eskubideak\nBestalde, egiaztatu dugu erakunde honek aurreko urteetan mahai gainean jarritako zenbait kontu jorratzeke daudela, hala nola, adineko gay eta lesbianei euren eskubideen gaineko informazioa emateko beharra (bikotekidea hiltzen den unean babesgabetasuna saihesteko); administrazio guztietan guraso bakarreko familiek edo sexu bereko bikote edo ezkondutako bikoteek gainditu behar dituzten oztopo formalak edo administratiboak deuseztatzeko beharra zabaltzea edo ama lesbianen egoera behin betiko argitzeko beharra, seme-alaben eta ama ez biologikoaren arteko seme-alabatasuna aitortzeari dagokionez. Hori guztia, erregistro zibiletako praktikak bateratuz lortuko da, seme-alabatasun ez biologikoaren aitorpenari dagokionez, emakumez osatutako bikoteen kaltetan izan gabe eta bikote heterosexualei abantailarik eman gabe.\nZentzu horretan, euskal administrazioek ahalegin bat egin behar dute administrazioen koordinazioa hobetze aldera, hala euren artekoa, nola Estatuko Administrazioarekiko koordinazioa. Horrela, eragindako herritarrek ez dute modu bidegabean pairatu beharko legeriak berak barne hartzen ez dituen ondorio zitalak, legeak, kasu horietan berdintasuna aldarrikatu baitu.\n• Transexualen eskubideak\nAmaitzeko, aipatu behar dugu genero-identitateagatiko bazterkeriaren aurkako eta transexualen eskubideak aitortzeko ekainaren 28ko Eusko Legebiltzarraren 14/2012 Legearen aldarrikapenaren bidez abian jarritako ibilera oraindik ere garatu eta zenbait alderdiri dagokionez osatu behar dela. Transexualek jasotzen duten arreta hobetzeko eskatzen jarraitzen dute oraindik ere, sexua aldatzeko osasun- eta lege-prozesuen ondorioz talde horri sortzen zaizkion arazoak salatzen dituztenean.\nHorregatik, aipatutako legearen araudiko garapena gauzatzea beharrezkoa da, baita bertan aipatzen diren eremuetan dagokion zuzkidura ekonomikoa ematea ere. Gauzak horrela, adierazi behar dugu arlo horretan erreferentziazkoa den osasun unitate bat dagoela eta haren kualifikazio eta ahalmena modu nabarmenean handitu dela sortu zenetik. Horregatik, ezinbesteko bilakatu da transexualen beharrak behar bezala asebetetzen direla ziurtatzeko. Iazko txostenean aipatu genuen bezala, legezko xedapen horiek euskal osasun sistema osora zeharka eramateko prozesua oraindik ere amaitzeke dago, batez ere, lehen mailako arreta, pediatria, endokrinologia eta buruko osasun zerbitzuetara. Modu horretan, osasun zerbitzu horietan erreferentziazko unitatearen ezagutza espezializatua eta planteamendu mediko eta psikologikoak integratuko dira eta euskal legerian aurreikusitako transexualen gaineko osasun gida osatuko da. Halaber, tartean dauden osasun arloko langileek gai horren inguruko prestakuntza zehatza jaso beharko dute.\nTransexualentzako erabateko arretari buruzko euskal legearen garapenari dagokionez, Euskadin transexualen izaera aitortzeko administrazio dokumentazioari buruzko legezko xedapenen gauzatzea jorratu behar da –diseinuari eta gauzatzeari dagokionez, zailtasun bereziak agerian jartzen badira ere, izan ere, eskumenen arloan dauden mugak kontuan hartu behar dira–. Horrez gain, euskal administrazioari dagozkion erregistroaren aldaketak burutzeko eta transexualei legez aitortutako identitate berriari erabat egokitzen diren agiriak emateko eginbeharra ezarri dioten legezko xedapenen gauzatzea ere jorratu beharko da.\n1 Proiektua inspiratu duen kontzeptuaren ingeleseko siglak jasotzen dituen akronimoa. Rights Against IntoleraNce: Building an Open-minded World (Intolerantziaren kontrako eskubideak: aurreiritzirik gabeko mundu bat eraikiz). Horren xedea haurren, nerabeen, gazteen eta irakasleen artean homofobiaren eta transfobiaren aurka borrokatzeko testuak eta ikus-entzunezko materialak sortzea eta zabaltzea da, baita Europan homosexualen eta transexualen eskubideak erabat errespetatu eta aitortuko dituen kultura bat sustatzea ere.\n2 Rainbow Has izena ondorengo ingeleseko siglek osatzen duten akronimoa da: Rights through Alliances: Innovating and Networking BOth Within Homes and Schools (Eskubideak elkartasunaren bidez: Berrikuntzak egin eta sareak osatu etxean zein ikastetxean). Proiektu horrek alderdi hauen azterketa eta hobekuntza azpimarratu nahi ditu: haurren eta nerabeen eskubideen egoera hezkuntza eremuan, zentzu zabalean, hau da, hezkuntza erakundeak, irakasleak zein mota guztietako familien elkarteak barne hartuz. Xedea haurtzarotik aniztasun sexualarekiko hezkuntza irekia jasotzea da, sexu-orientazioaren edo genero-identitatearen ondoriozko bazterkeria edo jazarpena (edozein formatan, hau da, jarrera homofobo edo transfoboak) saihesteko eta horren aurka egiteko gai dena. Euskadiz gain, beste herrialde batzuek ere proiektu horretan parte hartzen dute zenbait erakunderen bitartez (unibertsitateak, ikerketa soziologiko zein pedagogikoko lan-taldeak, udalak, haur hezkuntza sustatzeko elkarteak, LGBTen eskubideen aldeko elkarteak eta guraso bakarreko familien elkarteak), hala nola, Alemania, Belgika, Bulgaria, Holanda, Italia, Polonia eta Erresuma Batua.


Game Balloons Online. Play for free\nPlay jokoa Balloons Online:\nGame Description Balloons\nFilmatzeko Virtual sorta, non pistola tiro bat kontrolatu ahal izango duzu eta hit airean, koloretsua helburua zintzilik. Arrakasta arrakasta lortzeko, ordainduko zaizu bonus puntu. Norabidea eta jaurtiketa ezartzeko egokitzeko, erabili ordenagailuaren sagu bat. Lehenengo urratsa coped, honako hau, non zeregin are konplexuagoa eta interesgarria aurkituko duzu. Jarraian, beharrezko informazio guztia ikusi. . Play jokoa Balloons konektatuta.\nTekniko jokoa Balloons ezaugarri\nGame Balloons gehitu: 01.04.2015\nJokoa jokatzen: 461 aldiz\nBezalako jokoa Balloons Jokoak\nDeskarga jokoa Balloons\nEmbed Joko Balloons zure web orrian:\nJokoaren txertatu Balloons zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Balloons, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Balloons-rekin, baita ere, jokoa jokatu zen:


December 2, 2021 Erredakzioa InPress 0\nAraba Bizirik kolektiboak protesta egin du gaur Legebiltzarrean, EAJ-k bultzatutako Tapia Legearen aurka. EAJ-ri egotzi diote “maltzurki” aldatu nahi duela EAEko Lurralde Antolakuntzaren Legea, Goi Mailako Interes Publikoko Proiektuen figura baliatuz horretarako.\nGaur egindako ekimenarekin salatu nahi izan dute EAJk Legebiltzarreko eztabaida “saihestuz” egin dituela aldaketak legean. Horrela, Eusko Jaurlaritzak eskumen osoz onartu ahalko ditu industria-proiektuak, Udalen, Aldundien edota kontzejuen borondatea aintzat hartu gabe.\nAzaldu dute EAJk “hazkundean” soilik oinarritzen den eredua bultzatzen duela orain arte egindako politika guztiekin eta horrek “baliabide guztiak ustiatzea” dakarrela, finituak direla kontuan izan gabe. Zentzu horretan, pertsonen interesen gainetik, “boteretsuak defendatzea” egotzi diote EAJri, jokabide “moralik gabea eta maltzurra”.\n“Horrelako maniobrekin argi geratzen da EAJ ez dela Gobernuko alderdi bat. Enpresa energetikoen, hondakinak kudeatzeko enpresen eta elikagai-enpresen Akziodunen Batzarretako alderdi bihurtu da. Enpresa boteretsu horiek baliabide komunalak bilatzen dituzte, industrializatzeko, pribatizatzeko eta merkantilizatzeko. Eta berdin berdin zaie ekosistemak suntsitzea, nahiz eta ekosistema horiek oparitzen dizkiguten baliabideak guztiz beharrezkoak diren lurraldearen eta bere biztanleen bizitzari eusteko”, esan dute Araba Biziriken bozeramaileek.\n”Kafe Expreso” irratsaioa jaio da, “espetxeetako harresiak zulatzeko” →


Basquisite - Basquisite\nDAGOENEKO GURE HIZKETALDIEN PROGRAMA IKUSI DEZAKEZU\nAzkenean erakusketa desberdin bat\nZure agenda erakusketaz, azokaz eta bestelako ekitaldiz beteta dago. Baina dena ematen dizun Erakusketa hori falta zaizu. Inspiratuko zaituena. Produktu berriekin harrituko zaituena. Emankorra. Neurri egokikoa eta produktu eskaintza zabalekoa, baina aldi berean, edukiera onekoa.\nBASQUISITE duzu hori guztia eskaintzen dizuna, Erakusketa profesional bat bakarrera joateko aukera izanez gero, BasQuisite aukeratuko zenuke. Produktu eta ekoizle bikainen Erakusketa, gehienez ere 100 erakusketarirekin eta funtsezkoa ardatz duela: produktu interesgarriak, hitz egiteko eta negoziatzeko jendea eta aztertzeko behar adina de\nZer aurkituko duzu BasquisiteN eta zergatik etorri behar zenuke\nBASQUISITEn produktuak eta pertsonak aurkituko dituzu, ez standak. BasQuisiten bi stand mota baino ez dituzu, eredu estandarra eta zabalago bat, nahiz eta hau ere oso xumea izan. Izan ere, negozioa xede duen Erakusketa antolatu dugu, ez ikuskizuna nagusi den Erakusketa edo metroak betetzea beste xederik ez duena. Zuretzako interesgarriak diren produktuak aurki ditzazula nahi dugu.\nBASQUISITEn enpresetako zuzendariak edukiko dituzu, erabakitzeko gaitasuna dutenak, zuen topaketak laneko bilerak izan daitezen eta ez informazioa eta liburuxkak jasotzeko ikustaldi hutsak. Erakusketa askotan standetan egoten direnek ez dute erabakitzeko edo negoziatzeko gaitasunik izaten eta balio erantsi txikiko ikustaldiak izaten dira. Gainera, interesatzen zaizkizun hitzorduak aurrez hartu ditzakezu, zure denbora optimizatzeko. Straight to business deitu dugu\nNahi duzun horretan igaro ahal izango duzu denbora, Erakusketak duen neurriari esker eskaintza aberatsa izateaz gain edukiera egokia baitu dena ikusi ahal izateko. 100 enpresa erakusketari dituzu, 1.000 erreferentzia inguru eta ia 5.000 m2 – ko azalera.\nZergatik izan erakustari?\nZURE PRODUKTUAK EZAGUTU NAHI DITUZTEN\nEHUNDAKA BISITARI PROFESIONAL\nBASQUISITE profesionalei baino ez zaie irekitzen. Hosted Buyers programaz gain, komunikazio-kanpaina bizia egingo da, erosle nazionalak zein nazioartekoak erakartzeko.\nSaltoki handietako, supermerkatuetako, hoteletako, jatetxeetako, cateringetako eta xehekako merkataritzako erosketa-erabakitzaileak dira xede nagusiak.\nZERGATIK IZAN ERAKUSKETARI\nKalitate handiko eta askotariko erosketa-erabakitzaileak lortzeko aukera.\nNazioarteko bidaietan eta azoketan denbora eta diru asko aurreztea.\nIkusgarritasun handia eta marka-inpaktua. Ez da azoka handia, eta horrek zure ikusgarritasuna areagotzen du.\nItxura oneko espazio praktikoak, bilerak , probatzeak eta dastatzeak egiteko.\nPertsonaliza daitekeen diseinuzko stand bat erakusketari bakoitzarentzat.\nGune bat erreserbatu nahi al duzu?\nDeskargatu PDF hau eta egin erreserba ahalik eta arinen aretoan gune bat hautatzeko\nGure Erakusketariaren eskuliburua kontsulta dezakezu ere, hemen sakatuz.\nInformazio gehiago izateko edo zalantzak argitzeko, jar zaitez gurekin harremanetan. Atseginez erantzungo dizugu.\nAstelehenetik ostegunera: 08:30 – 13:30 · 14:30 – 17:30\nOstiraletan: 08:30 – 14:30


Euskal Autonomia Erkidegoko arraza garbien abeltzain-elkarteei diru-laguntzak 2020 - Nekazaritza, Arrantza eta Elikagai industria - Euskadi.eus\nEuskal Autonomia Erkidegoko arraza garbien abeltzain-elkarteei diru-laguntzak 2020\n[Abere arraza garbiak 2020]\nLaguntza hauen helburua produkzioko arraza garbien abeltzain elkarteei zuzendutako diru-laguntzak ezartzea, arraza horiek kontserbatzeko, hautatzeko, hobetzeko eta sustatzeko.\nHauek dira diruz lagundu daitezkeen jarduerak:\n• Abere lehiaketak antolatzeko eta lehiaketa horietan parte hartzeko gastuak\n• Liburu genealogikoak sortzeko edo mantentzeko gastuak\n• Ganaduaren kalitate genetikoa eta errendimendua egiaztatzeko proben gastuak\nElkarte horiek, batetik, ustiategiak modernizatzeko ahaleginak koordinatu eta bultzatzen dituzte, liburu-genealogikoak kudeatuz, hautaketa-programak baliatuz eta errendimenduen kontrola eginez. Bestetik, lortutako emaitzak jakinarazten dituzte, eta abereak eta haien produktuak merkaturatzen laguntzen dute; modu horretan, produkzioa eraginkorragoa izatea eta abeltzaintzako ustiategiak errentagarriagoak izatea lortzen dute, programa berritzaileak eta teknologia berriak aplikatuz apurka-apurka. Era berean, Euskal Autonomia Erkidegoko landa-eremuen eta mendi-nekazaritzako inguruen garapen eta sustapenean laguntzen dute.\nLaguntzak hauek 2020an finantzatzeko gehieneko aurrekontu osoa Euskal Autonomia Erkidegoko aurrekontu-orokorretatik aterako da, eta, guztira, 350.000 eurokoa izango da.\nBaldin eta 350.000 euroko diru-zuzkidura nahikoa ez bada elkarte onuradun guztien gastu diruz lagungarriaren gehieneko zenbatekoa estaltzeko, diru-laguntzaren zenbatekoa hainbanatuko da, urriaren 24ko 240/2017 Dekretuaren 4.4.c artikuluan aurreikusitakoarekin bat etorriz.\nAbere arraza garbien elkarteek, baldin eta Euskal Autonomia Erkidegoan jarduten badute eta Abere Arrazen Sustapenerako Elkarteen Erregistroan inskribatuta badaude.\nElkarte hauek liburu genealogikoa kudeatzeko onarpena eduki behar dute, eta euskal arraza autoktonoak kontserbatzeko, hobetzeko eta sustatzeko xedapenak eta abere arrazen sustapenerako erakundeak arautzen dituztenak bete beharko dituzte. Esnetarako eta haragitarako abere arraza nagusiei eragingo die, bai eta desagertzeko arriskuan dauden arraza autoktono ugari gehienei ere.\nDiru-laguntza honen xede diren jarduerak Euskal Autonomia Erkidegoaren lurraldean garatzea.\nEz edukitzea administrazio- edo zigor-zehapenik, laguntza edo diru-laguntza publikoak lortzeko aukera kentzen dionik, edo ez egotea diru-laguntza edo laguntza publikoak lortzeko ezgaitzen duen legezko debekuren baten eraginpean, sexu-diskriminazioarengatik gertatutakoak barne hartuta.\nEz dadila izan krisian den enpresa, betiere krisialdian dauden enpresak salbatzeko eta berregituratzeko estatu-laguntzei buruzko Erkidegoaren zuzentarauetan jasotako definizioaren arabera, estatuek krisialdian dauden enpresa ez-finantzarioak salbatzeko eta berregituratzeko ematen dituzten laguntzei buruzko zuzentarauekin bat etorriz (Batzordearen 2014/C 249/01 Komunikazioa, 2014ko uztailaren 31koa).\nLaguntzak berreskuratzeko agindu baten menpe ez egotea, Batzordeak aurretiaz erabaki badu laguntza bat legez kanpokoa eta barne-merkatuarekin bateraezina dela.\nDiru-laguntzei buruzko azaroaren 17ko 38/2003 Lege Orokorraren 13.2 eta 13.3 artikuluetan aurreikusitako inguruabarretan ez izatea.\nOgasuneko eta Gizarte Segurantzako eginbeharretan egunean egotea eta horrela mantendu emandako diru-laguntza jaso arte.\nDiru-laguntzen itzulketen beharretan egunean egotea eta horrela mantendu emandako diru-laguntza jaso arte.\nEnpresa txiki eta ertaina izatea (ETE), Batzordearen 2014ko ekainaren 25eko 702/2014 (EB) Erregelamenduaren I. eranskineko definizioaren arabera (erregelamendu horren bidez, nekazaritza- eta basogintza-sektoreetan eta landa-eremuetan barne-merkatuarekin bateragarriak diren zenbait laguntza-kategoria deklaratzen dira Europar Batasunaren Funtzionamenduari buruzko Tratatuaren 107. eta 108. artikuluak aplikatuz).\nDeialdiaren araudia AGINDUA, 2020ko urriaren 28koa, Ekonomiaren Garapeneko eta Azpiegituretako sailburuarena, zeinaren bidez egiten baita Euskal Autonomia Erkidegoko arraza garbien abeltzain-elkarteei dirulaguntzak emateko 2020rako deialdia.\nAraudia 240/2017 Dekretua, urriaren 24koa, Euskal Autonomia Erkidegoko arraza garbien abeltzain-elkarteei diru-laguntzak emateko modua arautzen duena.\nEkonomiaren Garapena eta Azpiegiturak / Nekazaritzako, Arrantzako eta Elikagai Politikako Sailburuordetza > Nekazaritza eta Abeltzaintza Zuzendaritza\nMarcos Barroso Vinagre\nTfnoa: 945 01 63 16\nTxosten deskriptiboan, zenbatekoa zehazteko 240/2017 DEKRETUA, urriaren 24ko 10. artikuluan ezarritako irizpideen arabera eskabidea baloratu ahal izateko behar besteko informazioa jaso beharko da.\nEraketa-aktaren eta estatutuen kopia autentikoa.\nJadanik garatutako jarduerak edo ekimenak eta diruz laguntzekoak diren gastuen araberako beste aurreikusitako batzuk, txantiloi deskargagarriaren arabera\nEskabidea egiten den egunean, elkartearen zuzendaritza-organoa (zuzendaritza-batzordea) osatzen duten pertsonen zerrenda (sexuka banatua), txantiloi deskargagarriaren arabera\nUstiategi elkartuen zerrenda eta aurreko ekitaldian bakoitzak emandako ekarpen-kuota, txantiloi deskargagarriaren arabera\nGaur egunera arte, beste erakunde publiko edo pribatuetan proiektu honetarako eskaeren eta lortutako diru-laguntzen zerrenda, txantiloi deskargagarriaren arabera\nIdentifikazio fiskaleko txartelaren kopia autentikoa.\nArraza garbien liburu genealogikoak eramateko elkarteen kasuan, estatu-esparruko federa¬zioak edo konfederazioak emandako ziurtagiria aurkeztu beharko dute, eta bertan azaldu beharko da elkarte hori dela Euskal Autonomia Erkidegoaren lurraldean liburu genealogikoa kudeatzeko baimena duen elkarte aitortua.\nDiru laguntzak ebatzitak eta emandak izanda gero, Gastuen Justifikazioa aurkeztu behar da.\nDiru laguntzak ebatzitak eta emandak izanda gero, Enpresako langileen justifikazioa aurkeztu behar da.\nLaguntza ebatzi eta eman ondoren, elkartearen gastuen eta diru-sarreren txosten zehatza aurkeztu beharko da deialdiaren urterako\nProzedura ebazteko eta ebatzitakoa erakunde interesdunei jakinarazteko gehieneko epea hiru hilabetekoa izango da, deialdiaren agindua EHAAn argitaratu eta hurrengo egunetik hasita.


Paperezko poltsak kobratzea | Landare\nLandaren hilean 20.660 paper-poltsa kontsumitzen ditugu, 248.000 paper-poltsa urtean! 248.000 poltsa horiek gutxi gorabehera 1.540 kg pisatzen dute, eta kontuan hartuta papergintzak 15 zuhaitz heldu behar dituela 1.000 kg paper egiteko, urtean 23 zuhaitz behar ditugu gure erosketak ontziratzeko!\nBasoek lurrean dagoen karbono dioxidoaren % 50 xurgatzen dute, fotosintesiaren bidez landare-masan sartuz, eta zuhaitz gehiegi moztuz gero, karbono dioxidoa dagoen kutsadurarekin nahasten da eta prozesu horrek berotze global izugarria errazten du. Datu horri gehitzen badiogu paperaren fabrikazioa 4. postuan dagoela berotegi-efektuko gasen sorrerari dagokionez, eta moztutako zuhaitz horiek atmosferatik CO2 xurgatzeari uzten diotela, kalte ia konponezina dugu.\nLandaren gure ahalegin txikia egin nahi dugu paperezko poltsen gehiegizko erabilerak dakartzan ondorioez kontzientziatzeko, eta horregatik, azaroaren 1etik aurrera poltsa horien kostua kobratuko dela erabaki dugu.\nZure poltsa bakoitzak ekoizteko erabili diren baliabide guztiak eta sortu duten kutsadura guztia berdindu eta irabaz dezala. Gogoratu paperezko poltsak dozenaka aldiz berrerabil ditzakezula, oihalezkoak ehunka aldiz, etxetik kristalezko potoak eta plastikozko poltsak ekar ditzakezula…\nAzken batean, kontua da hiru erreen kontsigna praktikan jartzea, hau da, murriztu, berrerabili eta birziklatu, garrantzizko ordena horretan.\nNola erosi ontziratu gabeko produktuak edo soltean hainbeste poltsa xahutu gabe. Berrerabili jada dituzunak!